Tlangcung hriam tlai phu ah cun ‘O’ Ralkap hna hi anrak rum ngai, an state caah cun fim zong anrak fim ngai rua dah? – Kawltu Team\nKawl ralkap hna nak in anfim deuh asi lai, atu ah Sui/ngun an cawhnak hmun ah tampi tangka hmuhnak lam angei caah anmah ram zoh ah khin an thancho ning ah theikhawh asi, Kawl ralkap hna zong nih an ngam bak lonak chan asi, ‘O’ miphun hna fim ning cu aram thanchonak le tlamtlinter tu arak si ko.\n“O” ralkap le Kawl ralkap hna cu hmunkhat te in Sui le Ngun cawhnak hmun ah hmunkhat te in security lei ah riantuan tiin Sui le Ngun chuahnak hmun ah Miaknak/ profit tampi an ngah veve lio ah atang mi Tlangcung ram cheukhat hna cu zei ruang dah mah Covo Miaknak/profit cu anrak ngah ve lo? Tlangcung Taiyinta party hna nih mah Covo ngah ve ding ah lam an kawl thiam ve lo maw sihnga?\nMipi hna nih Rak ruat ve ceu ding ah “Zarni Tike is with Zani Tun and Zani Aung Linn; Ralkap le ‘O’ ralkap hna nih Suimilam 24 chung security an laknak From the Ayar Yadanar Company compound 5 acares kau mi hmun cu atu ah Civil mi nih mah compound chung ah Sui/ngun kawl angah lo khi arak si.\nAyar Yadanar Company nih an cawhter mi Sui/ngun hna tamnak vawlei vawr cu hmun remnak ah tampi in chiahter asi, fur can lio ah cun mah vawlei vawr hna cu an mah minung hna nih duhsa te in zeihmanh buainak um lo tein Sui le Ngun hna cu personal rumnak le Ralkap rampi caah rian katuan atimi hna nih mah pawcawmnak ah arak tuan ton khi asi.\nMah kong ah hin mipi hna nih anthei tuk ko nain ralkap an si caah aho hmanh nih theih lo bantuk in a umter ton khi asi, hrimnam tlai arak sitik ah mipi civil mi hna nih kamkhat te hmanh an soisel ngam hna lo, Acozah ngeih mi sui/ngun hmun an ti ko nain ataktak ah cun ralkap bawi hna miaknak sui/ngun hmun khi arak si.\nAlenglei sui/ngun kawl mi civil hna cu tlaih le hrem meithal he kah tibantuk hna zong hi kumkhat leng asi cang, vawlei tlak/min hlan te ni hnih duh lio hrawng ah khan sui/ngun kawlkhawhnak can an pek, vawlei aminnak chan pakhat cu ralkap company hna nih an duh ning in she/engine ngan hna he JCB, Hitachi tibantuk in vawlei an cawhter ruang ah atu bantuk chiatnak an ton mi zong asi.\nMah hmun hi company nih aho hmanh tuanter le luhter ankhamh hna thalchung vialte ah khan, atu fur ruasur can aphan hnu ah mah chung ah cun civil hn tuankhawh nak nawl an pek khi asi, arauh hlan ah vawlei cim nih minung 200 leng nunnak alk khi asi ko khah!\nMah bantuk in mah ka hmunhma ah khin umzia ngei lo in atu bantuk Acozah min pu in company hna nih an duhnak pohpoh ah vawlei cawh in sui/ngun an kawl peng asi ah cun ram ngeitu le civil mi eikawlnak ding caah hmai lei ah harnak kan tong sinsin lai tiah thil tuaktan mi hna nih an ruah mi asi, ram thancho nak lam anai rih lo e.\nCre:Ko Ko Win\n← Chin mi nih kan duh bik mi sa cu Vawksa asi kanti ah cun kan palhtuk lai lo tiah karuah, Minung kan taksa caah hin Vawksa hi zei dah athatnak sihnga? Oxford University\nMizoram chung ah Myanmar refugees dongh loin an lut pengrih ko, an um nak hmun hna le minung um zat, Mizo Unau Upat tlak an si, adih lak minung cu? →


Tipi Kawng.Tipi (Bawinu) hi Kawl nih “KALADAN” tiah an ti.cucu Mirang nih KALADAN an ti ve. – Hakha Cherry\nTipi Kawng.Tipi (Bawinu) hi Kawl nih “KALADAN” tiah an ti.cucu Mirang nih KALADAN an ti ve.\nTipi Kawng.Tipi (Bawinu) hi Kawl nih “KALADAN” tiah an ti.cucu Mirang nih KALADAN an ti ve.Hi Tivapi hi Tiva lian ngai a si.INDIA LE KAWLRAM ramri kar lakah a luangmi si.Ram ram (2) pal in a luangmi Tivapi a si caah a sunglawi ngai mi Tivapi pakhat a si.Tipi a Thawhnak cu Laiva in a si.Laiva cu Zinghmuhtlang in Nithlaklei kapah a luang mi si.Tlangcung Tiva fate a si.AaThawhnak hi RiLi IN pe (8,512) a sang.Laikua rawn cu,KawlRam Cozah nih an dil. ( Laikuadil) tiah min an Bunh. Cu Laikua cu Hmundawh taktak ah a cang i Mipi nih an zoh duh ngai mi hmun a si.\nCu Lai Va cu thlanglei ah a rak Luan tik ah Timit an ti.cun Hnaring lei i a Luan tik ah. Bawinu an ti.cun Sialam & BungTlang hrawng cun Tipi an ti.Mizo nih cun Tuipui an ti.Min a phun phun in an auh.Thlanglei a va Luan tikah KALADAN tiah an uah.Kawl nih KALADAN tiah an uah mi hi. INDIA Ram In a rak luangmi Tiva ah an ruah mi si caah si kho men.Lai Va in a thlanglei deuh ah.a rak Luan tik ah Timit tiah min an sak. Timit cu Hakha – Thantlang Highway Tlang te ah Tita he an I tawng cu ka cun.KALADAN Tivapi ai thawknak cem Tiva hram pi cu a si.Timit le Tita an I tawng.cu an I tawnnak in a hna lei deuh ah NAWI Tivate zawng Ni chuah lei in a rak i fawnh ve.hi Tipi I Tiva Ttenglian bik hna cu.La-aw,Tio, Matva,Chalva,Tuichangva, Khawrthing dengva hna an si. Tio hi Tipi Tenglian bik a si.\nBungtlang khua pawngah Tio le Tipi an i tawnnak Tili lian ngai a um i Lihel ai virh mi khi si.Tio le Tipi an i tawnnak Tili hi a thuh lei pe (24) hrawng si.Nga lian phun an tling hmun hma nuam ngai si.Fur pi ah Tio le Tipi ai tawnnak Ti ai su mi hi IN Tia in ai vawrh I zoh a dawh tuk mi a si. MIZORAM lei in a zoh ah an hawngtawn hna.Tio le Tipi ai tawnnak Tili hi Tih zawng a nung ngai mi a si.cu ai tawnnak Zawn cun Nitlak lei ah a luang than i DARZO kai thlang lei deuh ah Mat Tivapi hi Nitlak lei in a van I fawnhThan. Cun ding tein a luang i KALETWA in SITTWER Khualipi pawngah Bengal RiLi ah a va lut…By-Ca Lian\nCheu 10/1 le Raltuk Cheuhra cheukhat hi ral tuknak ah kan hmanawk a si maw?\nRIP, Pastor Piang Bik


President tthutdan cung i a tthu ding cu amah tthiam tthiam asi ko. – The Cherry Par\nPresident tthutdan cung i a tthu ding cu amah tthiam tthiam asi ko.\nPresident tthutdan cung i a tthu ding cu amah tthiam tthiam asi ko. (Salai Bawiukthang Cinzah)\nHaman nih Mordecai thah nak ding khua a khan. Chik khat cu Siangpahrang nih a ngaih piak. A chim mi poh a zulh piak. Esther le a miphun hna nih Pathian mithmai kawl in thla an cam tik ah Pathian a cawlcang i a rian a ttuan. Siangpahrang cu ai hngilh kho ti lo i a ca uk tlem mi kha ava zoh than. Cu tik ah Mordecai thihnak ding i khua a khang mi Haman tu kha amah tuah mi thlainak cung ah thlai asi. Pathian thim mi cu atu a tthu lio mi hi asi ko.\nBawipa nih a chim: A hramthawk tein a phichuak zeidah a si te lai ti kha ka rak chim; thil um ding kha a um hlan piin ka rak chim. Kaa tinhmi cu ka tlolh bal lai lo, ka ti; tuah kaa timhmi cu a dihlak in ka tuah lai. (Isaiah: 46: 10) President Trump akan pe tu Pathian amin thangthat si ko seh, a ca i thla a cam mi hna cu mi thluachuak an si.\nAtu thil a cang mi hi David siangpahrang adih dongh nak lio bantuk kha asi. Adonijah kha mipi nih siangpahrang ah an rak thim, ralbawi le ralkap zong nih an rak lomh pi. Adonijah cu Siangpahrang asi cang ti ah thanh le lomh a rak si. Asinain David le prophet hna nih cun Solomon tu kha an timhlamh i Siangpahrang rang kha an ciit ter. Mi tlawm te nih an lomh pi na in Adonijah te aunak cu a lo diam ko. Mah bantuk kha atu hi asi lai.\nAtu hi Bawipa nih a mi ralttha hna akan herh lio asi. Thiangthlarau nih hihi aka chimh mi asi caah zei hmanh ttih ding asi lo. Ahad pennak lio ah, Elijah lei ttang mi kha Bawipa lei ttang mi an si bantuk in Trump lei a ttang mi hi Bawipa lei ttang mi kan si.\nTrump hi vulei hruaitu dang he an i lo lo. Pathian nih USA le vulei pi caah ai thim hlei mi asi, cu ruang ah a biachim zong ai dang. A biachim le a um tu ruang ah minung nih cun an cohlang lo na in Bawipa nih cun zei ruang ah dah hi dir hmun ah a chiah ti cu a hngalh ko. Bawipa nih Keimah nih a herh ka ti caah President tthutdan ah ka tthut ter mi asi ati.\nPastor le zumtu hna Biden lei i nan ttan mi hi apoi tuk i hi hi asi thiam lo mi asi, Bawipa nawl hi kan ngaih i Trump caah thla kan cam tti ding asi. Pathian nih thluachuah pek akan duh, thla cam hna seh ti akan duh. Joshua nih Jericho a rak tei bantuk khan hi vulei fimnak le thiamnak nih Pathian tthawnnak an chawhkanh nak ralpi hi do hna usih. Prophet hna hi Pathian officials an rak si tawn kha.\nZumtu hna tho u, dir u, thla cam hna usih. Thlacamnak hi Bawipa ca le US caah atu lio hi abiapi tuk. Bawipa nih na thlacamnak hi a theih ko. Zumtu Pathian fale hna, nan chung i a um mi kha vulei i nan hmuh mi nak in a lian ngan deuh ti kha rak hngal law rak tei tu si rak i zuam ve.\nThlacamnak hmun in\n← America Cu Muihnak Nih A Zelh In A Zelh Ko Cang.\nTrump lei nih a voithumnak Pennsyvania taza an cuaimi ah teinak an hmuh cang lai. →


FALAM INN KANGHNAK KONGAH COZAH NIH BAWMHNAK AN PEK HNA – The Chinlung Post\n2021 January 8:30 update news. Falam ah inn 6 a kaang, tarnu pahnih an thi, thilri sing 80 leng man a ciam. Falam khua, January 12 zinglei suimilaam 4:10 hrawng ah Falam Lamtonnak ah inn 6 a kaang i kumkhua upa tarnu pahnih a kanghchih hna, thilri sing 850,000 man hrawng a ciam, tiah kan theih.Ahote inn in dah inn kangh aa thok ti le minung zeizat set dah an thi ti hi kan hlat lio a si.\nAtu tiang ahcun kum 69 nu, Pastor zong a rak tuan bal mi le hnachet mi nu pakhat a kanghchih hna. Zeitin mei aa thok i a kangh ti hi kan hlat lio a si. Zinglei 4:10 hrawng ah a kaang i 5:30 hrawng ah mei kan thah khawh. Thilri a ciam mi hi kanmah nih kan tuak ning ahcun tangka sing 850,000 man hrawng a si,” tiah Falam Pengkomh (Khayaing) lutlai Pu Ca Zung Mang nih The Hakha Times ah a chim.\nHi kong ah Falam Peng Meithat Zung lutlai phone kan chawnh nain damlonak ruang ah sii-inn ah a um lio a si i kan pehtlai kho lo. Chin Ramkulh Cozah lei nih kan tikhawhtawk in inn kaang mi in 6 siseh, mithi siseh, tangka Ks. 300,000 cio ka va bawmh hna,” tiah The Hakha Times ah a chim.2021 kum January thla chung ah atu hi a voi hnihnak inn kangh a can hi a si. Hakha Khuathar zong ah 2021 January 9, zaan 11:00 hrawng ah inn 3 a kaang i Seven Star kedan dawr ngeitu U Than Wai zong a kanghchih tiah, tiah kan theih. Credit: The Hakha Times\nRelchih:Keimah Ruangah Mi Kip Nih An In Huat Hna Lai. Kan Laimi chungin Pu Trump a huatu hna hi zoh hna tikah a tam uu cu US ummi an si ahcun Lai lei nupi ai cah i a nupi a au kho lomi le a chungkhat a au kho lomi deuh an si. Kan ram ah a ummi an si ahcun Pu Trump a term chungah US kalnak visa a sungh lengmang mi deuh an si ve i, ramhnihnak a ummi an si ahcun ralzam refugee a la ti lo ti ruangah an si ve. Cheukhat cu vawlei pumsa nuamnak le zalonnak a tlaihchan tukmi an si, anmawh ve lo. Kan zumhnak le kan thlarau thazaang a der cang ahcun thinlung le ruahnak vialte cu vawlei lei ah an kal dih tawn ko.\nMah bel cu mi sawhsawh hi cu ruahthiam a um deuh Khrihfabu ah Khrihfa upa pipi le zarhpini fatin te pulpit cungin thawngṭha a chim lengmang mi pastor pipi zong nih Pathian bia Bible he kalh in nun a duhmi an phunglam hehceh tiah nan ṭanh i nan aupi ve hi cu thinlung sia herh lo awk nan ṭha hrim lo.A ngaingai te ti ahcun IS chan ah khan mibu lakah bom puah le thahnawnnak a tam tuk caah Pu Trump nih ramdang mi ralzam lakah hin miṭhalo misual an i tel chih lengmang a ti caah US ram ah ralzam tampi luhter kha a pih khar deuhnak a si. Cuhcu a ram le a miphunpi a dawt hna caah a si.\nPu Bama chan ah nitlak ram Midle lei vialte cu misual ngawgcik hmang hna le misual phu dang dang nih Khrihfa mi vialte cu tam tuk te an hrem an rak thah hna, Khrihfa biakinn tam tuk te mei in an rak khangh piak hna.Cu vialte cu Pu Trump chan ah an lo i an dai dih cikcek ko hna. An umnak lungkua thingkua chung tiang a dawi hna i an chi a hmih dih hna.Annih pawl nihhin vawlei cungah Khrihfa biaknak hi um ti lo ding tiangin an duhmi a si. Atu zong hi a phung men in Khrihfa min cu an i tlaih ko, sihmanhsehlaw an chungin an duhmi taktak cu Pathian duhnak tuah kha si loin anmah duhmi tuah tu kha an duh deuhmi a si. 2016 lio ahkhan Pu Trump nih teinak rak hmu hlah sehlaw annih pawl nihhin nihinni tiang kan uk rih hna sehlaw vawlei hmun kipah Khrihfa mi vialte hi zeidah kan lawh cang hnga?\nRuat ngam hmanh a si lo, mi thling a kik ko, biakinn ah kal in Bawipa hmanh kan thanhṭhat ngam in kan thangṭhat nuam ti hnga dek maw? Khrihfa mi vialte nih kan sunsak tukmi kan Bawipa Jesuh chuakcamtuak Christmas min zong um ti lo dingin an kan tuah cang.Sianginn le cozah zung kipah Bibla cacaang an tarmi tete hna zong hrawh dih dingin an rak aupi len kha mu, an chungin rul, an cungin ṭhuro an si zia hi a fiang tuk ko lo maw? Bawipa nih fian khawhnak inpe ko hna seh. Vawleicung Khrihfa mi vialte thinlung ah a dai kho bal lomi Jerusalem khuapi zong Israel khuapi ah a ser ṭhan khawh hi zei tlukin dah Khrihfa min a ṭhawnter i Khrihfa mi hna thinlung a damter, zumlotu hna pennak chungin Khrihfa mi vailte a kan chanhchuah tu a si.\nCucaah Khrih min ruangah zumlotu hna le liberal minung, a phung men in khrihfa ai timi vialte nih amah cu nan doh i nan huatnak a si ko, uktu le pentu ngei lo ramlak i a tlawngmi ningzak zong a hngalh lomi ramsa bangin hurduhcuainak phunphun he zalonnak nun a duhmi paoh nih amah cu nan huat hi a si. Kannih Khrih zumtu fa a simi hna cu khatikhan a nung thiam ding kan si lo, sertu kan ngei, uktu kan ngei a man in cawkmi kan si, thisen in thlanhmi kan si.Zalonnak duh ruangah kanmah duhduh in a nung ngam ding kan si lo, hi vawlei ahhin zungzal kan um fawn lai lo, zungzal kan inn cu kan Pa Pathian sinah khin a um. Vawlei ah kan pumsa duhmi nuamnak le zalonnak hna hi kan tlaihchan tuk ahcun kan thlarau nih khi zungzal nunnak ram khi a phanh kho te sual lai lo. Luke 21:17-19, Keimah ruangah mi kip nih an in huat hna lai. Sihmanhsehlaw nan lu cung samfa fa khat hmanh a tlau lai lo. Fek tein dir ko u, zeicahtiah hitihin pei nan nunnak cu nan khamh lai cu,” tiah a ti. By Vanbik Sawmhal


Kan Dothlennak Hi Ruahţhan Kan Hau – Chintanbo\nMay 9, 2022 admin CABIA 0\n1989 in aa thawkmi Chin hriamtlai dothlennak kan zoh tikah harnak le buainak le ţhenmalnak zeimaw a um. Curuang ahcun a canah Chin dothlennak cu a tlu hnik tawn i a tlau hnik tawn. Asinak in kan hruaitu cheukhat hna i lungţhawnnak le zuamnak thawng in donghcat loin a kal kho. 2012 kan ram kahdaihnak tiluan ah Chin dothlennak nih remdaihnak lam a hun zawh tikah hriamtlai dothlennak a doh tu le hnu a chittu zeimaw zong hnuhmai an hun i let i Chin dothlennak ah an hung lut.\nThilţha ngai asi i kan dothlennak zong a vangkau deuh in a ummi a lo. Asi nain hriamnam lak dothlennak hi a thi ah a lut lo i hriamtlaih dothlennak timi hi National issue ah chiahlo in political conflicts menmen ah a chia i CNF/A lam a zawhmi hna caah cun tulio kan dothlennak cu “Paul nih Vailamtah thihnak cu a tlaumi hna caah cun hruhnak phung… a timi khi ansi ko tiah karuah. Mahruang ahcun asi lai dah tulio Chinland ah hriamtlai buu kan tam ning le a pikpak hriamtlai dirpi tu kan tamnak hi. Zeidang cu ka chim lailo CNF/A kan pa le cheukhat le miphun ah bochanmi hna timi hmanh nih hriamtlai bu pakhat tang le hruainak pakhat tang ah um in thazang pakhat tangah hmunkhat in kal nakin a pengtlang le a hrinphun hriamtlai tha an pek khi asi lai.\nCucahcun tulio kan dothlennak hi thazang funkhawhnak le teinak pical kan hmuhkhawhnak hnga kan thinlung hmunkhat i fun, kan thazang hmunkhat fun le kan hmuitinh a khat ah chiah hi kan biapi bik. Cu kan tuahkhawhnak hnga CNA hi biatak in thazang kan ţhawnter a hau. Cutin kan ţhawnter khawhnak hnga caahcun Chin mipi dihlak nih CDFs nakin CNA hi biapi ah kan chiah a hau. Cutin kan chiahkhawhnak hnga raldohnak paoh khi CNA nih a tuah le a kalpi ahau.\nCu a tuahmi le a kalpi mi cu CNA nih kan kah, kan doh timi kha mipi theih le Vawlei theih in thanh le phuan kan hau. Bianaah Thantlang khi CNA bak nih a lak hrimhrim a hau. Hizawn ah mi tampi nih a ciam cangmi Thantlang cu lak a phu tilo an ti menlai nain cucu a dikloh. Thantlang lak a biapitnak cu…. strategy(မဟာဗျူဟာ) in zoh ahcun Tt kan lak cun kan ram pumpi ah pengţhen in a luat hmasat mi peng asi lai caah ram pumpi dothleng tu ca thazang laknak asi lai i ralhrang caah lungthin zawrnak asi lai(Lungler lak cangka in Vawntu an zam kha thinlung lei ţihnak ruang asi)\nThantlang khi CNA nih kan lak ahcun Chin mipi nih CNA cung bochannak le upatnak a kai lai. Hriatlai dang vialte le NUG hruaimi dothlengtu hna nih thazang i hrimhnak le ţan laknak hmunpi ah aa chuah lai. Cucahcun tu hi kan ram buainak le hriamtlaih dothlennak ahhin kan thazang hmuitinh hmunkhat teah fjnnak ca ding hi i hmaithlak in Chin mi nih CNA lamthluan hi thazang pek le dirkamh kan hau. catial tu Peng Hlawnceu


Canada Cargo Vanlawng Nganpi Pahnih Cu A Lawng In A Rak Kir. – Chuncha News\nCanada Cargo Vanlawng Nganpi Pahnih Cu A Lawng In A Rak Kir.\n# Pandemic Dohnak thilri zalh ah China 🇨🇳 ram ah an thlahmi, Canada cargo vanlawng nganpi pahnih cu a lawng in a rak kir. “China 🇨🇳 ram shopping a kaimi an tam tuk. A lan khawh poh, ilan a si caah, kan nih cu kan ting ti lo” tiah an ti.\n# Trump nih Immigration, a bik in US green cards a sawkmi pawl khamnak cu, ni 60 chung tuah a timh. Economic kan awn tthan tikah mipem nih US rammi rian an chuh sual hna lai tiah a ti.\n# Canada 🇨🇦 Ram, Nova Scotia ramkulh, “Portapique khua” ah suimilam 14 chung ikahnak ah minung 22 an thi tiah police nih an fehter. Hmun 16 ah mithi an hmuh hna. Mithattu pa hi bawmtu hawi a ngei lai tiah an zumh. Portapique “ khua ahhin kum 10 fai khua a sa cangmi a si an ti. Zeiruang ahdah hibantuk sualnak hi a tuah hnga timi an hlat cuahmah lio.\n# Lockdown ruang ahhin, Japan ram ah a pum a zuarmi nu pawl fakpi in harnak an tong ve. Social distance ruangah an thil cawtu an um ve ti lo caah, Inn man le ei-din kong ah an har. Cucaah, Japan Cozah nih a dang tein bawmhnak a serpiak hna.\n# Battle Creek, USA 🇺🇸 ah a ummi Caw Thahnak Company/ JBS ah riantuanmi minung 60, Covid19 positive an si tiah Fox nih an thanh. Cuka ahcun Laimi tampi tuannak, Company a si caah, an thin a phang ngai cio.\n# Canada 🇨🇦 Ram, Alberta ramkulh ah a ummi, caw thahnak Company/ Cargill plant zong ah Covid 19 case in Minung pakhat a thi i, cuka ah riantuantu 100 leng positives an si caah an khar chung. Cun, Caw thahnak thiam, Brooks, Alta. a ummi, JBS plant zong ah Minung 67 positives cases an hmuh rih. Cucaah, Canadians tampi cu super markets ah cawsa cawk an ttih ngai cio tiah CBC nih an thanh.\nTulio te hi hmun dang, Ka dang zongah Caw Thahnak Companies pawl hi fak ngai in Corona Virus 🦠 nih a tlak cuahmah lio a si caah, Beef 🥩 / Cawsa paam hna a tlungter sual hnga maw tiah khuaruah a tamter ngai. Credit: ZaSang Cinzah\nKawlram State Counsellor Daw Aung San Suu Kyi Cathanh\nBawmhalnak: Tv Bawi Ram Thang Cu 2019 August Khan China Ram A Phan I, 2019 Dec In Atu Tiang Aumnak Theih A Si Lo Caah An Chungkhar An Lungre A Thei Hringhran


Aung San Zuk A Cuangmi Phaisa Ser A Si Cang Lai – Chin Modern News\nKan Kawlram phaisa cungah Buchoh Aung San zuk/hmanthlak a cuangmi phaisa a rau hlan ah chuah a si cang lai. A nithla tu cu a fian rih lo caah kan thei kho rih lo tiah Bahhu Ban (ဗဟိုဘဏ္) lutlai changtu a simi U Bo Bo Nge nih a chim.\nU Bo Bo Nge nih mah bantukin a chim hi Feb 6 ah tuahmi Bahhu Ban kong he pehtlai in thawngfianhnak an tuahnak hmun i biahalnak an tuahmi ah a lehmi hna a si. Buchoh Aung San zuk cuang in phaisa cu kan ser ko lai, a rau tuk ti lai lo. A si nain, a ni dikthlir tu cu kan hngal rih lo tiah a ti.\nBuchoh Aung San zuk cuang in Kawlram phaisa ser ding timi cu 2013, Nov 13 i rak tuahmi Pyituh-Hluatdaw ton/biaruahnak an rak tuah lioah khan biatung an rak dirh cangmi a si. A si nain, Bahhu Ban lei nih a rak timi hna cu phaisa tlap a hlei in ser ding kan si ahcun ram hruaitu min thang a simi hna, ram chungah sakmi minthang inn pawl hna, hmun dawhdawh le pangpar dum dawhdawh kan ngeihmi hna tbk in a nilecan he aa tlak ningin cozah he hnatlaknak ngeih hnu ah phaisa thar cu ser si te ko seh tiah an rak leh hna.\nKum 1988 hnu in Buchoh zuk a cuangmi phaisa cu a thar in ser a rak um ti lo, asinain Ketharaja Chiandeih siangpahrang zuk tu cu phaisa cung cuang zuk ah rak cuanter a si.\nMah kong he pehtlai in comment tuahtu tampi hna nih kan ram phaisa cung i saram zuk te hna an cuanter hi cu kan tenau tuk tinak a si an ti. Cun a cheu nihcun Buchoh Aung San zuk cuanter ding a si ahcun kan ram phaisa man hi kaiter/santer a hau tiah an ruahnak a chuah cio.\nChanhtu Ngei Lo, Kan Miphun, Paletwa Pawl An Tuar Har Ko Mu


Pasaltha Pakhat SAC Ralkap Nih An Khangh - News and Media\nPasaltha Pakhat SAC Ralkap Nih An Khangh\nKalay PDF Pakhat SAC Ralkap Nih An Khangh PDF Kalay Battalion -1 ralkap Ko Yatuh @Sinkya Min cu SAC ralkap nih April 12 zing ah an tlaih i mei in an khangh tiah theih asi. Ko Yatuh an tlaih thaizing nihin, April 13 ah a tai ri in a cunglei mei nih a kangh dihnak a ruak an hmuh i PDF Kalay nih a ruak an vui colh. Crd – TCP\nApril 6 zanlei sml 1:10 hrawng ah Yangon, South Okkalarpah peng Taantuhma(သံသုမာ) lam ah a um mi KBZ bank phaisa firnak ah aa tel mi chung in, minung 18 cu phaisa, hriamthil le rithaisii tlang pawl he April 8 ah tlaih an si, tiah SAC nih an thanh. KBZ bank branch luhhnawhtu hi pa 9 an si i, phaisa Ks. Sing 2170 tluk an rak laak.\nSouth Okkalarpah palik sakhan nih (u) 167/ 2022, phungrelnak – 395/323 in case an on i, bank luhhnawhtu hna cu biatak tein an hlathlai hna. Bank luhhnawhtu hna nih an hman mi YGN 7D-3400 TOYOTA PROBOX motor cu YGN CC-8336 No. in an thlen tiah hmuh a si caah April 8 zing Sml 9:15 ah Sanchaung peng Buta sang, Hung(ဟုမ်း)no. 4 lam No. (147) ah a um mi Ar Ka Kyaw(အာကာကျော်) kum 41 he Orange store ah tlaih a si.\nBank a luhhnawhtu le anmah he aa pehtlai mi lak i minung 18 cu phaisa Ks. 1551,830,000, kutcheh bomb lung 4, paistol zuun 1, kutser meithal zuun 2, glue gun zuun 1, kyin sat 2, point 22 kuanfang 49, 12 Bo kuan 5, Drone 2, 380 AUTO kuan 1, granate 3, zeen kep 10 le rithaisii pum 5 he tlaih an si, tiah SAC nih an thanh. Bank suamnak ah aa tel i, a zaam mi minung 5 cu tlaih ṭhan an si i, phung ning tein hma lak ding in an i zuam cuahmah, tiah theih a si.\nMinung 18 Cu Hriamthil He Tlaih An Si


Dr. SaSa nih Ram Dang Media Pawl Sinah Fiang Put In A Chim Thluahmah Cang , Thailand Media Sin Ah A Chim Mi Bia – HRINGDILDEL LAIRAM\nDr. SaSa hi interview tuah peng hna seh law a tha tuk ko hnga. Tulio kanram sinning le boruak kan tuak tik ah hin, zan zong it kho lo le rawl ei zong chungpil lo in khua kan sa hna. A ho mipi poh nih thinlung rethei in le vansang au in khua kan sak lio ah ramdang media pawl nih Dr. SaSa Interview an tuah mi kan van ngeih tik ah cun, mipi kan zapi te kan thinlung hi a dam tuk hringhran ko e.\nDr. SaSa bantuk hi Myanmar rampi caah hin nihin ni can ah minung pa hnih thum tal van um kho hna sehlaw zeitluk in dah mipi vialte thinlung a dam lai i kan retheih nak zong kan hei philh deuh hnga mu. tutan ah Thailand media nih Interview an tauh nak ah a chim mi bia cu a tang lei ah hin zohti hna u sih, nai lung hmuih tuk ve lai tiah zumhnak tampi ka nei.\nMyanmar ram hi kum (70) chung ralhrang ral kap pawl nih an rak uk caah, ram mipi vialte sifak harsa tuk in khua kan rak sa. Cucu mitha lo ralkap pawl nih an rak kan uk ruang ah a si. Sihmanhsehlaw a tu kum(2021) ahcun, Myanmar ram mipi pawl nih lungrual tein ralkap uknak tha lo hi biatak tein kan doh bantuk in rampi nawlneih nak hi mipi nih kan lak klhawh than ah cun, Myanmar ram mipi ca lawng hmanh siloin, Thailand le Asian ram vialte nih phanh khawh loin hmai ah a zuang cang lai timi hi Thailand mipi vialte theihter kan duh hna.\nMyanmar rampi in zalong taktak le zalen taktak in a khat lai i,Democracy nih a hluanmu lai i ram mipi vialte nih a hman lo mi in an kan hruaitu ralhrang uk nak tha lo vialte le ralhrang ralkap a dirkamh tu vialte a hman mi thil uknak in rampi hi hruai a si lai caah zei bantuk dirhmun dah an phanh lai timi hi kan zoh te hna lai.ralhrang ralkap uknak duh loin a langh ter mi mipi pawl hi mitha le mi raltha an si. Phunglam loin rampi nawlneih nak a latu ralhrang ralkap pawl le anmah a dirkamh tu vialte cu an tei hremhrim hna lai.\nMi raltha ram mipi pawl he hmunkhat in dirti ko hna u sih. Myanmar rampi hi Pathian nih lam hruai sehlaw thluachuah pe ko seh. Dr. SaSa nih a chim mi bia vialte cu hi ralhrang uk nak tha lo phunglam loin rampi nawlneih nak a latu ralkap pawl hi ram mipi nih rampi nawlneih nak cu kan lak than can a phan cang. Rampi nawlneih nak hi mipi kut ah a phanh bak in Thailand ram le Asean ram vialte nih myanmar ram cu phanh khawh lo le tluk khawh lo ding tiang in a thangcho cang lai.\n← Phakanh Pengkulh Manah Khuabawi Meithal Kah Nakin A Nunnak Aliam\nA Thih Hnuah Ram Mipi Nih A Lungthlitum Ban Tuk Tein A Chungkhar Hrang Ah Tiin A Um Bal Lo Mi An Tuah Piak →


CNLD SOISEL IN MP TLING AA TIMMI SALAI LTT LE LMC. BY JENEVY SUI CHIN TIAL – The Chinlung Post\nCNLD soisel in MP tling aa tim mi hi Salai Lungthli Tum le Pu Lal Maung Cung.Media Interview zong a ngamh lomi, Media hmai ah Chin ram kong saduhthah chim awk zong a ngei lomi, midang soisel in MP tling i timh hi cu nihchuak zong a si pah ngai ko. Tukum thimnak ah a lut ding Candidate tampi cu Media kip nih Interview an tuah cang hna.\nChin miphun caah zeibantuk policy dah an ngeih, Chin ram thanchonak zeitin dah an tuanchuah lai.Kawl uknak kong ah an hmuh ning cio zong an chim cio cang hna. NLD Candidate zong Interview tuah len an si cang. Cu pin ah CNLD Candidate pawl hrim cu media nih interview an tuah pah dih ngawt cang hna. A sinain Pu Lal Maung Cung le Salai Lungthli Tum cu Media nih interview tuah ding in an chonh hna nain an cohlang lo, Interview tuah an duh lo ti a si.\nMedia hmai hmanh ah Chin ram kong saduhthah, chim ding a ngei lomi, a chim ngam lo mi nih Party pakhat le minung pakhat hnih hmuitinh rumro in thangchiat nak tial, minung soisel in MP cuh i timh hi cu ruah ding a tam taktak khi a si cang.Pu No Than Kap nih cun Salai Lungthli Tum cu leh awk tlak a si lo, a duh paoh in au ve ko seh, MP aa cuh ding mi minung pakhat nih minung soisel kha a biapi a si lo tiah a tei mei ve.\nTuzaan lei zong ah Pu Lal Maung Cung nih CNLD chiat nak cei lak a tial rih hoi ve. Vun zoh ahcun nihchuak khi asi. Mifim kan pale nih cun an lungchung tein an nihsawh ngai ngai lai. Biaherh: Tukum thimnak cu a linsa ngai. Kum dang nak in Chin miphun zong kan tui deuh, Miphun thisa kan ngei chin chin ti nak a si.\nMi that lo pawl an dawi hna, a dik fel mi bak lawng tein an i thim cang mi hna hrim hi kan thangcho chin ti a langhnak a si. Cu lawng si loin Mifim, ram dawtu cheukhat nih NLD cu Zero an si tiah an chuah tak mi hna hmuh tikah miphun ah kan thangcho bak ti a lang ngai. Nan duh cu group ah share cio khawh a si lai. By Jenevy Sui Chin Tial


COVID-19 Raal Kan Dohnak Ah Rian Tuantu Upa Hna Le Mipi Nih Kan Zulh Hrimhrim A Herhmi – Chin World News Evening\nAtu lio cu upa ngakchia kan zapi in COVID-19 raal kan doh cuahmah lio a si. Hi lio caan ah kan Chin Ramkulh Cozah nih zapi zulh ding le ralrin ding nawl a chuah mi kha zapi sin ah rianrang tein thawng thanh a herh tuk lio caan a si. Cu bantuk in cozah nih nawl a chuah mi kha rammi zapi zong nih atu bak ah zulhcolh a herh lio caan a si ve. Cu tik ah a biapi tuk ve cang mi cu cozah nih cu bantuk nawl a chuah mi kha media hmang in zapi sin ah a thanh ding mi kha a biapi tuk ve. Nihin kan Cozah le Runvennak rian a tuantu hna nih ralrinnak rian biatak tein an tuan i an i zuam ngai hna nain zapi sin phanhter ning kong ah media hman thiam le pehtlaih thiam a herh ngaingai.\nHi lio ah a cheu cu, anmah le an rian cio an cawlcanghnak zapi theihter ning kong ah a chambau ngai mi upate kan tam ngai rih. Phun dang in kan chim ahcun “media friendly” a si lo mi riantuantu kan tam ngai rih. An rian zapi sin thanhnak ah social media sawhsawh lawng aa rinh mi le a hmang mi riantuantu upa an tam ngai rih. Hihi tutan OVID-19 raldohnak lawng ah si lo in cu hlan an riantuannak cio zoh tik ah a lang mi a si. Cozah- zaatlaang phu le ramkheel lawng si lo in biaknak lei riantuannak tiang zong a huap mi a si. Media riantuantu zong nih kha hna an riantuannak kha nifatin in kan pehtlaih hna i an riantuannak kha zapi sin ah langhter ve ding kan rian a si ve. Asinain nihin tiang Chin media cu ramdang media bantuk in thlahlawh le tangka tam hmuhnak ngei lo mi kan si pin ah riantuantu minung zong kan i nguhdaih hna lo ca ah hi kong ah kan chambau ngai ve.\nA zei si hmanh ah nihin bantuk thih le nun ri dirhmun in miphun ca i rian kan tuan lio ah hin riantuantu upate nih media pehtlaih le hman thiam kan herh ngaingai. A ruang cu rammi zawnruah a hau. Tutan ah Chinram COVID-19 runvennak cawlcanghnak zong ah cheukhat riantuantu nih media hman an thiam ngai lio ah cheukhat tuanvo ngeitu upa hna cu, an riantuan mi kha anmah pumpak facebook hna lawng in zapi sin ah a thanh mi an um. Hihi cu upa riantuan ning a si lo.\nAtu chan cu pumpak facebook chan a si ko nain zapi theih le hngalh a herh mi cu media tling hrimhrim in a thanh awk a si. Cucaah kha bantuk ah khan cun media kha a sawm i a theihter ding hrimhrim a si. A bik in cozah tuanvo ngeitu nih kha ruahnak kha fian kan herh ngaingai. Cucaah nihin Chinram ah ramchung raalpi bantuk in kan doh cuahmah mi COVID-19 ralrinnak le i zohkhenhnak rian ah hin tuanvo ngeitu hna le media i pehtlaihnak hi thuk deuh in ngeih khawh i zuam hna usih. Credit: The Hakha Post Editor Hmurka. Fianternak: Hmanthlak hi google ta ai tlakning in laak chommi a si


Coronavirus ruangah a thimi cu mi 800 leng an sicang tikah SARS ruangah arak thimi hna nakin an tam deuh cang - Khuaruah Har News\nCoronavirus ruangah a thimi cu mi 800 leng an sicang tikah SARS ruangah arak thimi hna nakin an tam deuh cang\nWorld Health Organization nihcun zawtnak ichonhbarh ning nihcun tumchuklei a panh tiah an rak chim nain January 9 ni tiangah Tuluk ram chungin mah coronavirus ruangah a thimi cu an karh chin lengmang. January 9 ni tiangah mah zawtnak ruangah athim cu mi 908 leng an sicang tikah 2002-2003 kum ah SARS ruangah vawleicung hmun kip in a thimi hna nakin an tam deuh cang tiah theih asi.\nZawtnak rak ithok nak hmun Hubei ramthen chungin mi 89 hna nih an thihpi than tiah theih asi. Mah ruangah hin SARS ruangah vawleicun hmun kip in arak thimi 774 nak in coronavirus ruangah athimi cu an tam deuh cang hi asi. Tu tiang hmanh ah hin SARS zawtnak ruangah a thi mi nak in corona virus ruangah a thi mi an tam deuh cang tiah an chim.\nA liamcia ni 4 lioah khan zawtnak arak ithoknak Hubei ramthen cu a dai ngaicang nain cazin a karh khawh rihnak kong WHO nih arak chim hnuah mah bantuk thil acan hi asi. Inchung lawngah um dingin nawl an rak chuah ruangah hin Hubei ramthen ah cun zeilei pohin harnak phun kip an tuar tiah theih asi. Tuah cun Tuluk ram chungah zawtnak hrik a kai mi hna cu mi 40,171 tiang an sicang.\nCorona virus an kai kho dirhmun ah a dirmi hna cu tu tiang ah hin minung 187,518 an phan cang tiah theih a si. Tuluk cozah nihcun minung ting tampi umnak khuapi hnacu aran nakin khar (erh) nak nawl arak chuah ruangah le mah virus ruangah zawtnak chuakmi asi tiah arak chimtu sibawi a thih ruangah hin mitampi hna nihcun cozah cawlcangh ningah an thin hunnak a zual chin hi asi.\nMinung tampi hna nihcun an kumthar dih hnu zongah rian ah an lutrih hna lo i Shanghai khuapi zongah lengchuah tik pohah mask ivuah dingin nawl an rak chuah cang. Hubei ramthen lawng siloin ramthen cheukhat hna zongah chungkhar herhmi eidin cawk dingah chungkhar pakhat ah minung pakhat lawng ni hnih ah voi khat chuah sianh an si.\nCoronavirus cu thli in chonh khawh a si tiah China sii lei thiamsang hna nih an chim\nBreaking News: Carnival Cruise tinbaw pahnih hna cu Mexico ah an ipah\nKIA ralkap minung 21 kawl ralkap kutah an I pe. An I Surrender\nZualko: H. Malsawmzual N.Mualcheng Khua Mi Cu Ruah Lo Pi Ah A Nunnak A Liam\nCovid-19 sii remdesivir cu zawng (Monkey) ah test nak antuah mi result cu a ttha taktak\nA Tanglei Nuva 8 Ka Langhter Mi Hna Khi Zoh Hna Law Ho Te Nuva Khi Dah Na Uar Bik Mi An Si


Chungkhar Hlawhtlinnak—Pumpak Sining\nNangmahle nangmah kha ṭha tein naa hngalh ahcun thlichia lak hmanhah fek tein na dir kho lai\nPumpak sining timi ah na min le na muisam lengin aa tel. Mah ah phunglam, zumhnak le ziaza ti bantuk aa tel. Pumpak sining timi cu na chunglei le na lenglei sining vialte kha a chim duhmi a si.\nPumpak sining na ngeih ahcun ṭhirual hneknak i ukter loin nangmah na zumhnak ningin fek tein na dir kho lai.\n“Mi tampi cu dawr ah hmuhsakmi tunu bantuk an si. An i hruk ding kha anmah tein an i thim lo, midang nih an thimpiak hna.”—Adrian.\n“A har caan hmanhah a hmaanmi thil kha ka hun dirkamh khawh. An tuahsernak le anmah he ka um lio i ka umtuning kha ka zoh tikah ahodah hawikom ṭha an si ti kha ka hngalh khawh.”—Courtney.\nBAIBAL PHUNGLAM: “Hi vawlei kalning hin kal ve lengmang ti hlah u, . . . Pathian nih nan lungthin kha a dihumnak in in thleng hna seh.”—Rom 12:2.\nNa ṭhatnak, na derthawmnak le na zumhnak hna kha i dothlat law atu ah zei bantuk minung dah ka si i zei bantuk minung dah si ka duh ti kha hngalh i zuam. A tanglei biahalnak hna hi hmangin i dothlat.\nṬhatnak: Zei bantuk thiamnak asiloah sining ṭha dah ka ngeih? Ka ṭhatnak cu zei hna dah an si? (Tahchunhnak ah: A caan a hmaanmi, mahle mah aa uk khomi, rian aa zuammi le a siangmi ka si maw?) Zei bantuk thilṭha dah ka tuah?\nRUAHNAK CHEUHNAK: Nangmahle nangmah a ṭhatnak in i hmuh awkah naa harh maw? Na nu le na pa asiloah na zumhmi na hawile kha zei zawn ah dah ka ṭhatnak nan hmuh, zeicah tiah hal hna.\nBAIBAL PHUNGLAM: “Kan rian ṭuanmi cu kanmah cio nih a ṭhat, a chiat a cuaithlai ning kan thiam awk a si; cucaah tuah awk aa tlakmi thil kan tuah tikah, midang nih a ṭha, a ṭhalo ti hau loin, kan lung aa lawm kho lai.”—Galati 6:4.\nDerthawmnak: Zei sining ah dah ṭhancho ka herh? Zei bantuk tukforhnak phun ah dah kaa thlahdorh tawn? Zei zawn ah dah mahle mah i uk khawhnak tam deuh in ka langhter khawh?\nBAIBAL PHUNGLAM: “Kannih nih, sualnak kan ngei lo, kan ti ahcun kanmahle kanmah kan i hlen a si.”—1 Johan 1:8.\nZumhnak: Zei bantuk ziazalei phunglam dah ka zulh, zeicah? Pathian ka zum maw? Pathian a um ti kha zeinihdah a ka zumhter? Zei bantuk tuahsernak hna dah a ding lo tiah ka ruah, zeicah? Hmailei kong he aa tlaiin zeidah ka zumh?\nBAIBAL PHUNGLAM: “Fimnak nih aan ven lai, hngalhthiamnak nih aan zohkhenh lai.”—Phungthlukbia 2:11.\nMan na ngeihnak, na ṭhatnak, ri na ngeihnak le na hmuitinh hna nih hneknak na ton tikah a ṭhami biakhiahnak tuah khawh awkah aan bawmh lai.\nShare Share 9: Pumpak Sining\nChungkhar Hlawhtlinnak—Pumpak Sining\ng18 no. 2 ca. 12


Ralhrang nih Chin World CEO. Salai Mang an tlaih i, page zong an hrawh… – Chintanbo\nKan Chinland ah Thawngthanh tu a ngan bik a si mi Chin World Media Page a si i Chinland chung thawngpang hna cu a caan he a ruan tein a langhter tu le a chim tu Chin World Media in CEO a si mi Salai Mang cu September ni 22 zan Sml. 11:00 ah ralhrang nih an tlaih i Chin World Media page cu hrawh piak a si cang tiah NLD Acozah chan i Chin ramkulh Acozah phu in Cipal, mei le sehzung lei in Minister a si mi Salai Issac Khin nih a mah social media in theih ter nak a tuah.\nAtulio dirhmun in Chin World Media i Online cahmai cu kan kawl zong hmu khoh a si ti lo. Chin World Media cu Chinram chung ah kahdohnak dirhmun le ralzam hna kong felfai tein a langh tertu ram chung Media pakhat a si. Ralhrang nih nawl ngeihnak a lak hnu ah thawnglatu tampi a tlaih hna i thong a thlak hna i a tu September tuan deuh ah Yangon hrambunh a si mi thanglatu pa 3 zong a rak tlaih hna. Crd; Burma Associated Press\nRalkap minung 8 nih an hriam he CDF sinah an i fonh tiah Hakha le Mindat phu hna nih an chim.Phaisa peng nan si lai, Nan humhimnak hmunah chiah nan si lai tiah sawmnak ruangah thlahnih chungah ralhrang phu lei in minung 8 cu CDF sinah an i fonh tiah Hakha le Mindat mipi vengtu CDF phu nih an chim.\n“An hriam thil he a fonhmi hna cu kan biakam bantuk in (ting-50) pek an si, an hriam he CDF-Hakha sin ah a fonhmi hi minung pathum an si cang” tiah a chim. Hakha peng in minung pahnih, peng dang in minung pakhat an si, zeidang kong ah fianghlang in chim awk a tha rih lo tiah a chim chap.Cun palik cheukhat cu CDM cawlcanghnak ah a tel mi tam deuh cu hriam lo he a fonhmi an si tiah a chim chap.\n“A humhimnak hmun an phak tiang kuat an si, khualei kal kan duh an ti ahcun kal ter an si, cun India , Mizoram lei kal an duh zong ah kalter an si ko, an humhimnak hmun tiang kalter an si, CDM Support hna he zong pehtlaih piak in laksawng zong khan piak an si” tiah CDF-Hakha in biachim nak nawlngei tu nih a chim. Crd; The Chin Post\nLung thiltum nih CNA/CDF sin ah Khua chung kahdohnak chuahterlo ding ca a tial than cang


SHARE CIO UH: HAKHA AH KAN NAU LE 3 TUTIANG PEHTLAIH KHAWH AN SI LO – The Chinlung Post\nSHARE CIO UH: HAKHA AH KAN NAU LE 3 TUTIANG PEHTLAIH KHAWH AN SI LO\nMarch 28, 2021 admin Local News 0\nZaangfahnak tein mah konghi hmunkip kaa kip ah a ummi vialte hna nih share cio hna usih. Tuchun Hakha ah a ummi kan nau le minung pathum hna cu cikhat te thil kan caw ta lai an ti i, atu tiang inn an rak phan ti lo. Atuhi chungkhar lei zong an lungre a thei ngaingai. Pehtlaihnak zong an tuah kho ti hna lo.\nCuruangah chungkhar lei nih bawmh halnak an tuah. Atutiang inn a rak lawi lomi kan nau le minung pathum hna cu, Van Nun Bawi le Roland cun Cung Hlei Sang an si. Van Nun Bawi hi kum 17 a si i, Roland hi kum 18 a si. Cun Cung Hlei Sang zong hi kum 17 asi. An Pathum in mino lawngte an si hna.\nThil sining cu tuchun suimilam hleikhat le cheu hrawngah khan thil kan caw ta lai tiah lengah an chuak. Asinain leng an chuah in atu suimilam pariat tiangah inn an rak phan tilo. Pehtlaihnak zong tuah khawh an si lo. An phone call zongah a ngah tilo. Hakha a ummi hawikom siseh khualei pehtlaihnak an tuah hna nain an umnak theih asi lo.\nTleih khih an ton le ton lo zong chungkhar lei an theih lo caah atuhi an lungre athei ngaingai. Cucaah pawngkam a ummi hna nih an umnak le an sining a theimi hna nih zaangfahnak tein pehtlaihnak rak tuah cio hram hna usih. A sining atheimi hna nih 09265291966 mah phone ah hin pehtlaihnak tuah cio hna usih. Mikip nih an hmuh khawhnak hnga share tuah cio usih. Atanglei hi chungkhar lei nih an langhter mi asi.\nBawm halnak: Tuni 28.3.2021 ah ka nau pa le a hawi le pahnih. 1. Van Nun Bawi(kum 17), 2. Roland(kum 18). 3. Cung Hlei Sang(kum 17). Hna cu 11:30am in chikhat te thil kan caw ta lai tiah an chuak i,8:00pm tiang ah pehtleihnak kan ngei kho hna lo,an phone call zong ngah lo. Khualei le Hakha hawikom chungkhat sin ah kan kawl hna i khuika hmanh ah an chuak lo. Tleihkhih or thih loh an ton zong ka thei lo i, zaangfahnak tein an kan hmuhpiak hna si cun 09265291966 ah zaangfah tein na kan pehtleihnak lai zaangfah kan in nawl hna. Credit:NOC (Nway Oo Cer)\nHAKHA THAR AH ZEIBANTUK MINUNG DAH KAN UM? RALRIN PEKNAK


THANTLANG PENG IN MINUNG PALI THIM DING A CHUAHPI CANG HIH – The Chinlung Post\nNovember 1, 2020 admin Chin 0\nTukum thimnak konghe pehtlaiin lungthiang tein ka lung umbia chim le phuan ka duh ve i, ka vun phuan ve ko lai. Asinain tthenkhat nih cun na palh tiah aa ka timi zong nan um ko lai tihi kai ruahchih ko. Sihmanhsehlaw lung umbia cu chim le phuan ahau ve ko caah vun phuan ve ahau ko. Atu tan thimnak ah hin ruahning le hmuhning cu aidang lengluang ko lai.\nAsinain acung ka chim bangin pumpak ruahnak cio cu phuan ahau ko. Tutan thimnak ah a lut dingmi Chinram chungin tampi lakah Thantlang peng dirhmun tuin tlawmpal langhter ka duh mi asi. Aruang cu Thantlang peng ka si caah ka ram le ka miphun ka pengtlang caah keimah pumpak right hmangin vun phuan ve hrimhrim hi ka duhmi asi.\nTutan thimnak konghe pehtlaiin Laimi nih kan buai ngaingai mi pakhat cu CNLD le NLD party hi abiapi bik in kan buaimi thil asi ko. An policy kan theih dih, Abik in CNLD policy cu Laimi or Chinmi kan caah cun special bak khi asi ko. NLD an policy zong kan cuanh chih. Abiapi bik mi cu a cung ka chimcia bangin Chinram caah ti khi ka focus mi cu asi.\nNLD nih kum 5 chung aa kan hruai, USDP nih kum 5 chung aa kan hruai. Cu a theipar kan zunmi cu ahochim hau loin kan theih dih mi asi. A hochan ahdah kan i sersiam timi hi cu kan theih dih. Cun ahodah kan thim ah Chinram caah rian attuan kho timi khi asi. Thantlang peng in tutan thimnak ah ai zuam dingmi chungin an nehnang an sining vialte kan theih dih hna.\nPumpak cun ram le miphun caah rian a ttuanmi llawngte kan si an ti ko, a hman asinain an ttuan taktak maw timi cuanh hrimhrim ahaumi asi. Kan pengtlang or kan khua an si ruangah kan dirkamh hna asi ahcun kan palhtuk lai. Dirpi awk atthami cu kan dirpi hna le kan kilhkamh bak hna dingmi asi. Cuchung ah tutan aa zuammi hna sining ah dirpi phu timi cu ka vun langhter ko lai.\nHiti ka vun ti tikah keicu aparty in ka kal hrimhrim lo. Zeicaah tiah zeibantuk Party an um zongah Chinram le miphun caah rian attuan kho dingmi cu kan thim hna hi ahau ko. Aruang cu zapi huap in siseh kawlram dirhmun vun cuanh tikah cunglei hruaitu hna cu an ttha ko. Sihmanhsehlaw kanmah kulhchung ah a ummi Palai hna hi zumh awk an tlak maw ti khi ruah ahau.\nTukum thimnak ah Thantlang pengin ai zuammi hna lak ah mipi nih kan thim bak hna ahau ko tiah ka ruah mi cu, pakhatnak ah VP Pu Henry Van Thio hi asi. Aliamcia a cawlcanghnak ah siseh tutan campaign atuahnak ah Chinram caah soiselnak um loin rian attuanmi le miding fel taktak asi. Cucaah Thantlang peng vialte hna nih kan dirpi bak dingmi asi.\nCun Salai Van Bawi Lian hi asi rih. Culawng siloin Chinchin Pekthang hi a si. Cupin ah dirpi tlak a si rihmi cu Saya Rungkaw hi asi. an mah Pali hi dirpi tlak taktak le ttanh aphumi cu an si. An mah pali chungin kan thimtlin hna asi ahcun Thantlang peng lawng hlah Chinram ca tiangin hmual angei kho dingin rian attuan kho dingmi an si.\nMidang pawl zong an fel in an tthatuk ko hna, Sihmanhsehlaw a cung lei vun langhter mi minung pali hna hi mi bik an si ko rua tiah ka ruah hna. Cucaah cun kei cu anmah pali hna hi tutan thangtlang peng thimnak ahcun kan hrelh bak hna lo ding timi hi ka langhter duh. Acung ka chim bangin keimah pumpak ruahnak asi i, aparty in ka kal lo tikha ka vun langhter tthan duh. Credit. Saya Thawng


KUT TUM NGAW HMANH ASILOMI CU HONIH DAH AKAN TIHZAH HNGA – The Chinlung Post\nKUT TUM NGAW HMANH ASILOMI CU HONIH DAH AKAN TIHZAH HNGA\nJanuary 4, 2021 admin Lenhloi 0\nHakha ah kumkhat ah in hmun 2000 acre lengmang samh hna seh law cun saknak permit zawng fawite in tuah piak hna seh law, kum nga kum hra ah cun Chin state bungsaka common language cu Hakha hawlh asi ko lai%. Atu cu inn hmun an poah ter hna lai i a saknak permit caah tangka tampi an hal than hna lai, a ruang cu Chin NLD nih election i Chin state cozah tangka an hman mi cham than an duh caah asi.\nMipi zawn ruah ah asi lo. Hakha ah inn pakhat saknak permit an kan pek duh lo lio ah mizo ram ah tukum he cun inn a pa hnih nak kansak cang lai kan dam ah cun, Pathian a tha.Kan mah lawng kan si lo lai mi inn a sa kho mi poah2 cu permit a har lo. Inn tha tha a asak mi zawng an tawr cang. Hakha ah cun Kut put tam nawn te i ken lawng ah inn sak nak permit pek hei ti phun asi.\nKan ram hmanh asi lo mi mizo ram ah inn tha tha sak a fawi deuh a rang deuh.. kan tang ka cu mizo sin ah a lut dih cang ko rian zawng kan ser piak fawn hna. Khua a tuak mi hruaitu le khua a tuak lo mi hruaitu an i thlau naK cu hihi asi. Duhlian hawlh a hmang tak tak mi origin cu an tlawm tak tak khi asi. A si na in mi phun dang fanai, pachuau, ralte, sailo, hna nak in a let thawng hra in an fim deuh nak cu aizawl an kkhualipi ah khin a rannak in inn an sak ter hna i an hawlh in influence an tuah hna.\nHakha ah khin lai mi, mi zei mipbun poah nih inn nei khuasa hna seh law an hman ding mi hawlh cu Hakha hawl asi ko lai kapalh hnga dek maw… mirang miphun asi mi Siangbawi nu le siang bawipa zawng hakha hawl an hmang ko. Hakha cu Aizawl i veng/sang pakhat tluk hman a si lo.Kut tum tia hmanh asi lomi khualipi cu a ho nih hme a kan ttih zah hnga. Credit: Khamh Bawi Lian\nUS Kong: January 6, 2021 I, US Joint Congress Session Ah VP Mike Pence Le Trump Nih Biden Cu President Elected In Thlak An Timh. House Speaker ah Nancy Pelosi an thim than. DC, Whitehouse ah buainak a chuak lai. A voi 117 nak US Congress Session cu 3/1/ 21( Sunday)ah an nei i, MP mithar 117 hna cu biatiam kamnak an neihpi hnu ah US Congress House Speaker thimnak ah Democratic Nancy Pelosi 216 nih Republican Kevin Mc Carthy cu 209 a tei ca’ah Kum 2021-2024 tiang Speaker a peh than lai. Hi Congress Session ah hin MP Nu 121 le Pa 124 Meeting ah an i tel. 4 January 2021( Monday)ah President Trump le Joe Biden cu Georgia State i Senate thimnak caah Campaign an tuah lai. Hi Georgia MP 2 thimnak hi Republican le Democratic pawl ca’ ah a biapi ngai ngai mi asi.\nTulio Senate House ah Republican 50 le Democratic-48 an si i, Seat 51a hmutu hi teitu(Majority) an si lai.Democrat lei nih Seats-2 an lak sualah cun, 50-50 an si lai ca’ah Vice-President asi mi pohnih teinak Vote pek khawh ding asi. A tutiang aa cuh dingmi Vote an dirhmun cu Mr.David Perdue(Rep)48.5 %,Mr. Jon OssOff ( Dem) 48.7% le Mrs. Kelly Loeffler (Rep) 47.3%, Mr. Rev. Raphael Warnock ( Demo)49.1% an si i, 5/1/2021 ah thimnak an tuah lai. Zumhning ah Demo-1 le Rep-1 ve ve hmuh dawh an si. 2021 US President asi dingmi caah 6/1/21 ah US Congress le Senate pawl Joint House Session cu Vice President Mike Pence hruai nak(Chairman) in Certification Pawmpiak/Piaklo nak an nei cang lai.\nUS daanpi 12 Amend ning cun, Chairman nih hin Electoral College nih Votes an rak thlak cangmi kha hei pawmpi men ding khi asi tawn. Sihmanhsehlaw tutan 2020 thimnak cu BIDEN lei Democratic pawl nih Votes dik loin an fir tiah President Trump pawl nih an puh caah Republican MP 12 le Congress Member MP 140 leng nih Biden lei (Complain)duh lohnak tuah i President Elected in thlak an i timh. US House of Congress ah hin Democratic nih Seats 222 an nei i, Republican pawl nih Seats 212 an nei ve.\nTeitu Majority cu Seats 219 asi. VP Mike Pence nih cun, BIDEN thlak timhmi pawl sinah lunglawmh bia amah Chife of Staff Marc Short sinin a chim i, Trump nih teinak a hmuh nak hnga rian ka tuan lai ati. Hi President Trump a tanhtu Republican Senators pawl cu, Ted Cruz of Texas, Louie Gohmert,Mitt Romney hna nih an hruai i, Ron Johnson, James Lank Ford, Steve Daines, John Kennedy, Marsha Blackburn, Mike Braun pinah MP thar Tommy Tuberville, Cynthia Lumis, Roger Marshall le Bill Hagerty pinah a dang Murkowski, Susan Collin of Maine, Bill Cassidy of Louisiana le mi dang pawl an si.\nDecember 14,2020 Electoral College Votes an thlak ah khan Biden nih 306, Trump nih 232 an hmuh i House Congress zongah Democratic pawl an tam deuh ko nain, US Constitution 20 Amendment Section 1 ningin Republican GOP group mi-12 nih zumhlonak( No- Confident) an tuah i Chairman nih a pawmpi ah cun, Electoral Inquiry Commission cu dinh asi lai i Ni. 10-17 chung hlethlai ( Audits) nak an tuah khawh.Cun Chairman nih Election Certification dih lak a pek duh lo i Biden le Trump ih EC Votes 270 an tling lo veve ah cun, 25 Amendment ningin Congress House Speaker nih Acting President cu caan zeimawzat a tlaih khawh lai.\nCu asi loah, States 50 kip nih MP-1 cio i thim in, cu hna nih cun US President ding cu Vote pekin an thim than lai tiah Professor Steven Vladesk, Texas Law University nih a chim. Cucaah,President Elected Joe Biden hi tling dingin ruah cia mi asi nain ruahlopi ah Trump lei nih hin, buaibainak an chuahpi tha’n khawh mi asi. Cuti i thil a kal sualah cun, January 20, 2021 ah BIDEN hi President ah tiamkamnak lak ter khawh dawh asi lo.\nUS Constitution phungpi 20th Amendments, Section-1 ah cun President hi January Ni.20 Chunlai 12 noon bakah lak ding asi tiah tial asi. 6 JANUARY 2021, 11:00 AM bakah President Trump nih US Mipi vialte le amah Supporters pawl cu Washington DC, Whitehouse hmai bak ah a mah le Republican tant dingin sawmnak a tuah dih cang. US cu tihnung ngaingai asi ko cang. Chinmi pawl kan i ralrin tak tak a hau. Credit: MC Biklian\nCHINMI IRALRIN AHAU CANG, US TTIHNUNG THINPHANG SI CANG


CARD Nih Lei le Lam Cawhnak Caah Facang Dip 3000 Leng Bawmh An Timh Hna\nFriday, Feb 12th\tLast update05:19:19 PM GMT\nCARD Nih Lei le Lam Cawhnak Caah Facang Dip 3000 Leng Bawmh An Timh Hna\tThursday, 06 September 2012 14:19\tRobert Cung\t“Hakha khua ah a dirmi CARD le WFP i bawm in mawtaw lam le saikel lam khan (meng) 25 cawhnak caah facang dip 1560 le lei (a dotdot) ekah 174 sernak/tuahnak caah facang dip 2610 bawmh an timh hna. Cu facang zong cu bawmh ding le kuat dingin timhtuahcia dih a si cang nain a kuat tu cu kan kua rih hna lo. Mawtaw, Saikel lam siseh, Lei (a dotdot) cawhnak program cu September in November (thlathum) chung ah lim ding in kan program a si” tiah CARD zung riantuan Amos Di Van nih Sept. 6 ni ah GCN sinah a chim.\nMawtaw lam chunh an timh hna khua hna cu; Lailen le Lawngthantlang karlak hi khan 7 a hlat i pe 10 kau mawtaw kal kho dingin chunh khawhnak caah khuami facang dip 480 bawmh an timh hna. Khuabung-B le Zephai khua karlak cu khan 5 a hlat i pe 10 kau mawtaw lam chunh khawhnak ding caah facang dip 300 bawmh an timh hna. Lawngtlang le Khuabung-A khua karlak cu khan 11 a hlat i saikel lam pe 6 kau in chunh khawhnak ding caah facang dip 500 bawmh an timh hna. Thau-A le Thau-B khua karlak cu khan 4 a hlat i mawtaw lam chunhnak ding caah facang dip 280 bawmh an timh hna.\nA cheukhat khua cu riantuan hram a thawk cangmi zong an um tiah theih a si. Lei (a dotdot) chunh an timhmi khua, ekah le facang bawmh an timhmi zat cu a tanglei bantuk in a si.\nKhua Ekah FacangKhuahrang 20 Dip 300Thangaw 15 Dip 225Fangthen 20 Dip 300Sentung 10 Dip 150Tisen-A 12 Dip 180Tisen-B 8 Dip 120Aibur 20 Dip 300Khuafo 10 Dip 150Thlualam 15 Dip 225Fungkah 12 Dip 180Tlangkhua 20 Dip 300Zabung 12 Dip 180 hna an si.\nCARD hi acozah sinah registration zong an tuah i pyine tiang cu an cohlan cang hna.\nReporting by Conlo Thang\n53\tSyria Khua Aleppo Kahnak: Russia Nih U.S. A Kawk\n849\tIndia Khua Ah Vuihrang A Lut, Inn Tampi A Hrawh Hna\n1169\tU.S. Chief: IS Phu Nih Kan Ram Tuk An Timh\n1090\tIraq Ralkap Thong Tampi Nih IS Lakmi Mosul Khua An Ngiar\n824\tWe have 2653 guests online\tLaica Kong


Breaking: Laipa Bak Nih A Hawipa Cu Fak Tak Tak In A Velh Hnu Ah Ka Thah Khawh Cang Tiah A Ruah I A Zam Tak Diam – Kawltu Team\nBreaking: Laipa Bak Nih A Hawipa Cu Fak Tak Tak In A Velh Hnu Ah Ka Thah Khawh Cang Tiah A Ruah I A Zam Tak Diam\nNovember 14, 2020 November 14, 2020 Pu Tawn Mang\nPa Zam lian Hau tiah auhmi LangZang khuami cu Covid-19 hlan deuh ah khan Mizoram leiah hlawhhlannak a hmantawnmi Motor cu Tio Tivaral ah achiah tak. Virus zawtnak nih ahun kham tikah November 11 lanwgah amotor va ven dingah cycle in aa thawh. Cu dih cun Laitui Tedim lam zawh lei in a rak kir ii Saizang in Mualbem khuataw (Meitei Tiva Pi) a phak ah chikhat a din. Culio ahcun Zangtui khuami Zam Khaw Tut nih kan i vua lai tiah a rak ngiar chih len.\nA sinain Zam Lian Hau nihcun kei cu mi he a vua ding le aa tthua ding ka silo. Cu lengah nang le kei cu mi le mi zong kan si ttunlo mah pengkhat tepei kan si ko cu. Cu caah khua lei tu ah tlung tti uh sih tiin a sawm. Asinain Zam Khaw Tut nih tlun a duhlo ii Zam Lian Hau cu a mah alnwg tlung dingin a cycle cu avun hnuu (start) culio ah a hnu lei in Zam Khaw Tut nihcun thingtan in a tuk ii Zam Lian Hau cu a a cycle he a tlu. Hi lio ah tiva pawng i aum mi inn ngei hna nih pengtlang khat rumro mah ti cun i ti hlah uh tiin fak ngai in a rak hro. Zam Khaw Tut nihcun nan mah zong thih nan duh maw. Thih nan duhlo ahcun dai tein um uh tiah a hro chin hna. Inn ngeitu pawl cu mah hnu cun an holh ngam ti lo.\nZam Khaw Tut nihcun a tlumi Zam Lian Hau cu voihnih, thum thintan i a tuk chap rih. A thih lo sual ah tiin a hrom ah nam in a aah chap rih. Pathian zangfahnak in Zam Lian Hau cu a hrom ah siloin a kharuh tang deuh a vun tu a rak aah. Thingtan in a tuknak le nam in a aah nak in Zam Liam Hau cu lungfim lo le thi le hnai he aa ciah. Zam Khaw Tut nihcun a phone a chuah i hman a thlak hnu ah a cycle in a tlun tak. A khua Zangtui khua a phak hlan ah Pangsak khua ah a tang ta. Pangsak khua ahcun tuni i mi ka thah mipa hi hmuh nan duh maw tiin hmanthlak cu mi a hmusak len hna.\nA khua Zangtui a phak ah a nu le pa sin zong ah tuni mi pakhat ka that tiin ning hngal taktak in a chim rih. Velh a huah mi Zam lian Hau i nu le pa nih thawngpang an theih tikah an va dawi colh. An fapa Zam Lian Hau cu thi le hnai he lungfim loin an va hmuh. Nu le pa nihcun Saizang i emergency motor an cah i Tedim siizung ah an kal pi. Tedim siizung ahcun a hma a fah tuk caah Kalay siizung ah kal pi a tha lai an rak ti hna.\nA tu hi Kalay siizung ah aum lio asi. Velh a huah mi Zam Lian Hau nu le pa nih Tedim palik sakhan ah report an tuah i 10,11,2020 ah Zam Khaw Tut cu Zangtui i a inn ahcun an va tlaih. Zam Khaw Tut i nu le pa nih Zam Lian Hau i a pu Thawng Za sinah phaisa ting 20 he remnak an va tuah. Zam Lian Hau i nu le pa nihcun siizung um man a dih mi hi an mah nih tuanvo an lak ahcun ngaihthiam an si ko lai tiah an ti hna. Asinain Zam Khaw Tut nu le pa nih an lungtling ve lo i a tu tiang an i rem kho lo.\n← Cu Tluk US Lainu Hlasakthiam Khawh Hna Cu Dah (Video He).\nTrump Nih A sunghmi A Cohlan Khawhlo Ruangah Barak Obama Nih Ti Bak Hin A Thinhun Nak A Phuan Cang. →


Mytel Phaisa Miak Khoika Dah A Kal? Mytel hi 49% cu Viettle nih a ngeih i 51% hi ralkap ngeih mi telecom company a si i,>>>>>>> – Onlinenungak\nBy chin tawi on March 1, 2021\nMytel Phaisa Miak Khoika Dah A Kal?\nMytel cu Laitlang ah mi tampi nih SIM card le wifi in kan hman. Ralkap ta a si zong kan hngalh fawn. Nifatin bill na rawn mi, wifi man na pek mi khi an phaisa cazin a chektu an um lo. Cu ca ah ralbawi pawl nih an firtleinak ca ah a ṭha bik lam pakhat a si.\nMytel phaisa miak hi ralkap nih hriam cawknak ah a bawmh hna tiah zumh a si. Cuti a si ahcun kan thau in an kan kio khi a si ko cuh.\nMytel hi 49% cu Viettle nih a ngeih i 51% hi ralkap ngeih mi telecom company a si i, MEHL tang um a si. Star High (MEHL tang ah a um) i Shares paohpaoh cu a tulio ralbawi pawl nih an ngeih dih mi a si. Mytel phaisa hram ah a herh mi hi US$1.7 billion lengkai a si tiah an ruahdamh. Hi chung ah Vietnam nih $860 million phaisa hram a phum. 2019 kum ahkhan Vietnam nih $163 million hram a phum ti a si. Kawlram cozah lei nih $840 million hrambunh ding a si an ti nain zei awka a chuak tilo. Crony comoany 11 nih an phum mi $40 million lawng a si. Kawl ram cozah nih $800 million hi hrambunh piak ding phunphai in a um cang. Hi tluk in mipi nih telecommunication ca ah ngunkhuai kan pek i kan cawm mi le cozah ai hngatchan mi company hi cozah ta a si awk te a si nain ralkap nih private company a si tiah an ti diam ko.\nCu ca ah ralkap kan doh, CDM kan tuah vekvek ahcun Mytel hi a hman hrim hman tilo ding a si cang.\nCrd; Salai Tial Hram ling


Editorial: Chin Media Phu Tampi Si Nakin Zumhtlakmi Chin Media Si Kan Biapi Deuh – THE CHINLAND POST\nEditorial: Chin Media Phu Tampi Si Nakin Zumhtlakmi Chin Media Si Kan Biapi Deuh\nEditorial| 2018 May 4| Vawleicung Media zalonnak (World Press Freedom Day) cu May 3 ah a si. Vawleicung Media Zalonnak Ni le Chin Media timi tlangtar in 2016 kum ah Editorial kan rak tial ciami kha nihin ah thaw a chuak rih ko ti kan ruah caah zapi rel khawh ding in a tanglei bantuk in kan hun taar than.\nVawleicung Media Zalonnak Ni Le Chin Media\nEditorial (TCP-Vol.4, No.225/ 2016 May 3| Issue\n|”Tlangcungmi lakah Chin media phu kan tam bik. Chin Media phu tampi sinakin zumhtlak mi Chin media si kan biapi deuh”|\nMay 3 cu vawleicung media zalonnak ni (World Press Freedom Day) a si. Vawleicung media zalonnak ni a phanh fatin Kawlram media kong chim le rel lengmang a si. Vawleicung journalist pawl zohkhenhtu bu (CPJ) nih, media zalonnak tlaihhip le zalonnak a um lo bik ram 10 chung ah Kawlram hi a 9nak ah an telh.\nPresident Thein Sein cozah kai hnu in media zalonnak tlawmte a um deuh. 2012 August 20 ah cozah thawngthanh zung nih censorship an hrawh. 2012-2015 December 18 tiang Newspaper 33, Journal 404, Magazine 317 le a dangdang cauk 897 cu cozah thawngthanh ministry zung nih phungning in chuahnak nawl pek kan si.\nPresident Thein Sein nih mah le miphun caholh in chuahnak nawl a onh hnu in Chin media tampi kan karh. Kawlram chung ah Chin media phu 35 ringlo kan um. Cu bantuk in ramleng ah Chin media phu a tlawm bik 10 leng an um ve. Chin media phu 35 hi a tam deuh cu biaknak le zatlang bu nih tlaihmi le chuahmi deuh an si. Mah bingte in a dirmi cu phu 15 hrawng lawng kan si. Hi phu 35 chung ah cozah nih phungningte in cachuahnak nawl pekmi hi phu 14 kan si. Kawlram chung tlangcung mi vialte lakah Chin media phu kan tam bik. Fawite in ramchung ramleng kan thawngpang kan i theih kho cang nain, rampi huap le vawleipi nih rel khawh ding in a chuakmi kan um lo tluk a si. Cu bantuk a um khawhnak hnga mahle mah i entai loin thazaang chuah kan herh.\nA luancia kum 10 lio ah Chinram thawngpang hi cozah thanhca ah thlakhat 2 tluk lawng aa tel. Asinain Social Affair Minister Dr. Ba Maung a hung kai hnu in Chinram kong hi cozah thanhca le media dang ah thlakhat ah voi 26 tluk aa tel tiah Chin ramkulh cozah thawngthanh zung cazin ning in kan theih. Hakha lawng hmanh ah nitin thawngthanhca phun thum hmuh le rel khawh an si cang. Cu bantuk media riantuannak thawng in Chinram cozah le zatlang mibu tampi thathnemnak a pek.\nMedia cu a palinak suttung a si caah uknak suttung, upadi sernak suttung le biaceihnak suttung pathum kha dikfel le ningcangte in a kal maw timi zohfel i mizapi ruahnak le hmuhning, cozah ruahnak le lungput kha dikfelte in zapi sin thanh kha a rian biapi bik a si. Cu ruang ah mifim cheukhat nih media cu inn hngak uico (watch dog) tiah an auh phah. Cu tluk in a biapimi suttung pathum kan zohfel khawhnak ding ah media zulhphung, nun can ziaza he mah bingte in a dir i a ngan a dammi media phu si kan herh. Biaknak bu, zatlang bu, ramkhel party bu le mirum pakhat asilole pumpak nih tlaihhipmi le hrenmi cung ah hram a bunhmi media kan si ahcun zeiti hmanh in suttung pathum cu kan zohfel kho hrimhrim lai lo. Cuti kan zohfel khawh lo ahcun mizapi mit le hnakhaw si lo in mizapi a tlukrilhtertu media kan si kho.\nHlan ahcun biaknak bu a karh cuahmah, atu zong a si pah ko. Biaknak bu chuah le Khrihfa bu dang dirh nih thatnak nakin chiatnak tamdeuh a chuahter. Cu bantuk in Chin media zong kan karh cuahmah. Kan chambaunak le kan tlamtlin lonak ah i dirhkamh le tha i pek lo in media phu dangdang ramchung he ramleng he kan dir cio. Kan ram mizapi thatnak ding kha biapi ah chia lo in kan nun nakding le kan market kauhnak ding men ah media nuncan ziaza le upadi buar hramhram in rian a tuanmi Chin media kan tam. Chinmi nih media tampi ngeih nakin bochanmi le zumhtlakmi media ngeih kan herh deuh. Mah media market kauhnak ding men ah kan zatlang le kan biaknak nunzia a hrawk khotu ding a simi Junk Journalism, Yellow Journalism le Black Journalism, tbk., hmang in careltu mizapi leem a hmangmi le cachuah a hmangmi Chin media kan tamtuk cang. Cucu, tih a nung taktakmi media zawtnak hrik a si. Cu bantuk media cu careltu zong nih kan i ralrin le kan hrial a herh.\nChin media hi a bu le market men i a thangchomi si lo in media nunacan ziaza le Chin mizapi nih zumhtlakmi media sinak tu ah thancho aa timmi si cang usih. Cuti kan si lawng ah suttung pathum dikfelte in a zohfel khotu le Chin mizapi nih zumtlakmi media kan si lai ti sawm bu in…\nEditor (2016 May 3)\nPrevious The Chinland Post Poll Result; 68% Nih Thantlang Bogyoke Aung San MILEM Sak An Duh Lo\nNext Editorial: Chin Media Hi Junk Journalism Leng Kan Pet Kho Rih Rua Lo


Russia Nih Thawdawpnak Seh Usa A Kuat: Us Nih Sanction (Phihkhar) A Tuahmi Russian Company Nih A Sermi Seh An Rak Si Diam Ai – Chuncha News\nRussia Nih Thawdawpnak Seh Usa A Kuat: Us Nih Sanction (Phihkhar) A Tuahmi Russian Company Nih A Sermi Seh An Rak Si Diam Ai\n(US cu Russia sinah a mualpho cikcek. Hngakchia deh in a deh ko cang hi teh)\nUSA i coronavirus nih a tlunhmi hna mizaw pawl an thawdawp bawmtu seh pawl cu Russia nih a hei kuat hna. Cu seh pawl cu, US nih a phihkharmi Russia company i an sermi a rak.\nUS President Trump le Russia President Putin phone in an i chonh hnu in, thawdawpnak seh le a dang siai lei thlopnak thilri a phurtu Russia ralkap vanlawng pi cu Wednesday ah khan New York a vung phan. Cu thawdawpnak seh pawl cu Ural Instrument Engineering Plant nih an chuahmi a si, tiah Russia state TV nih a chim.\nUPZ hi Concern Radio-Electronic Technologies (KRET) nih a tlaihchihmi company pakhat a si i, Russia state Rostec riantuannak phu ah ai telmi a si. KRET hi 2014 July tein khan US nih a phihkharmi company a si i, hi company he business a tuahtu pumpak minung tiang zongin a phihkhar chih hna.\nTutan i thawdawpnak seh an kuatmi a sernak man hi Russia nih maw a liam, asiloah US nih dah, ti hi theih a si rih lo. Sanction kan tuahmi nih hin siai kong a huapchih lo, tiin US administration official pakhat nih Friday ah khan a chim.\nUS nih hin ramdang sinin a herhmi siai le thilri kan cawk ko. Russian Direct Investment Fund hi cu an leiba le an business phihkhar a tongmi hei ai pehtlai. Cucaah, siai lei an kan bomhchanhnak hi zeihmanh an sengmi a si lo, tiin a chim.\nCrimea cu Ukraine kut in a chuh hna caah le, eastern Ukraine lei ah Russia leitang ralhrang pawl a dirkamh hna caah, 2014 ah khan US nih a cungah phihkharnak a tuah hi a si. 2016 US president thimnak hnahnawh na pek, cun 2018 ah Britain ah sungthoh Sergei Skripal zong thihsi in na thah caah, tiin a cungah phihkharnak an tuah chap.\nRussia sinin siai a cawknak kong cu Wednesday ah khan US State Department nih a chim ko nain, company le sanction kong a chimchih lo. Cu bak lo cu chimchapnak nawl ka ngei ti lo, tiin Russia i US embassy lei nih an chim.\nA Man Kong An Buai\nRussia sinin kan cawkmi siai le thilri pawl hi a tha bakmi an si i, caantha a um chung paoh cu nifatin an sinin cawk ka duh ko, tiin Trump nih a chim. Siai man hi Russia nih a zatceu, US nih a zatceu, tiin an liam rua. Asinain, nehhnu ah cun Trump cozah lei nih an chim ningah, US lei pek viar in an chim than.\nRDIF lei nih an hun chim than ve mi cu, si man a zatceu cu kanmah Russia lei nih kan liam, ti a si. Cu kongah Washington lei nih cipkhap an ti rih lo. Trump cozah belte nih cun a kuatman vialte cu US nih kan liammi a si, hnarcheu cu kan thawh ve ko, tiah Russia nih an chimmi hi a hman lo, tiin an chim.\nPuichimhnak an ton lio ah US hi zeiti tal in bawm ve hna u sih law a tha lai, tiin an zawnruat bu tein a tubantuk cawlcanghnak kan tuahmi cungah biahalnak a phunphun an chuahtermi hi cu lungrawk bak a si, tiin Russian Foreign Ministry spokesowman Maria Zakharova nih a chim.\nUS ah thawdawpnak seh an herh a si lo mai? Nan duh lo thiam ah cun kan i kirpi than ko lai ta, tiin a phomh ve hna.\nRostec nih hin tutan thawdawpnak seh hi a chuah i, kanmah ram Russia zongah coronavirus do dingin heh tiah cu thilri cu a chuah. Russia nih kan chuahmi thawdawpnak seh pawl a herhmi ram dang kan hawi le hna sin kuat khawh cu kan President Putin le a cozah nih vanthat le caantha ah dawkaw an chiah cu, tiin a chim.\nVirus 🦠 An Icharbik Nak A Si Lai Tiah An Zumhmi Cu “Glossaries Store” Le Gas Station A Si Cang\nCoronavirus An Dohnak Nih US Economic Data Cu Bochanaw Thalo Dirhmun A Pakter Cang


“NGAIHCHIATNAK AI PHUA” Lungthin A Fak Hrim Ko Mu – Chin 11 News\n“NGAIHCHIATNAK AI PHUA” Lungthin A Fak Hrim Ko Mu\n✍ Indianapolis Chinmi nih pacan i an i ngeihmi pakhat Pu Thankio Hengcin (Thiang Ceu Pa) nih April 26 zinglei 3 hrawng ah mual a kan liam taak cang tiah thawng theih a si. #Pu Thankio hi hlasak thiam Pi Sung Tin Par i a nu ṭa (a pu) a si. A damlonak (cancer) hi sau ngai cang i sii inn zong ah voi tam ngai a um bal cang tiah theih a si.\n🗣 Pu Thankio hi ram le miphun a daw i a tlaihchan taktak mi pa a si. CNF/CNA an rak dirkka zong ah upa rian a rak ṭuan cangmi a si. Mizoram khua kip ah a rak kal i ram le miphun rianṭuannak ah i tel cio ding in mi a rak sawm hna i minung tampi CNF/CNA ah a rak luhter hna.\n🗣 Atulio COVID-19 zawtnak ruang ah a bu in pumhkhawmh nak tuah khap a si rih caah zapi nih a ruak hi thlah le vui awk a ṭhat lai lo caah a poi taktak. Pu Thsnkio cu mikip nih tlaihchan mi le upatmi a si. A ruak an thlah khawh lo ding hi an sia a herh tuk hringhran tiah theih a si.\n✍ Battlecreek ummi Pu Zung Bawi ( Dr. Cung Lian Hup nau pa) zong nih April 25 zanlei ah ruah lo tuk in mual a kan liam taak tiah theih a si. Pu Zung Bawi hi zawtnak/damlonak a ngeih zong an hngal lo. A thi kai/san tuk ruang ah ruah lo tuk i a nunnak a dih hi si an zumh. A thluak ah thi a lut i lungfim lo in sii-inn ah an kalpi colh ko nain siibawite nih an chanh manh ti lo ti a si\n🗣 Pu Zung Bawi nih hin a nupi, a fanu 2 le a fapa 1 a kal/roh taak hna. COVID-19 zawtnak ruang ah Battlecreek khua zong a bu in pumhkhawmhnak tuah khap a si ve rih caah Pu Zung Bawi ruak hi zapi nih thlah le vui awk ṭhat dawh a si lo tiah theih a si.\n🗣🦠 Thihlohnak ton chinchap lio i zapi nih ruak hmanh i thlah/vui khawh lo ding hi cu a poi ko, ngaihchiatnak chiat hnih ton tluk a si. Ngaihchiatnaka tongmi chungkhar dihlak the Chin Voice nih nan ngaihchiatnak kan in hrawm pi hna. Parhian tu nih nan ngaihchiatnak in hnem sawh ko hna seh.\n🙏🙏REST IN PEACE🙏🙏\nLaknak: The Chin Voice


Tlangval Pahnih Nih Sailo Cu Mual An Phoh Cikcek. – Kawltu Team\nTlangval Pahnih Nih Sailo Cu Mual An Phoh Cikcek.\nOctober 10, 2020 October 10, 2020 Pu Tawn Mang\nSailova cu tlangval pahnih nih an hloh bak ko. Minung tam tak tak thinlung an nuamhter. Hi hna pahnih hi an sang kho tak tak ve. Feet 6″2 , pakhat 6″5 bak an si. Sailova he an dir i Sailova hi hngakchia te bak a lo ko.Sailova nih cun hi ti hin a tial, Tulio hngakchia pawl hi thinlung lungretheihnak le fahnak timi hi nan nei bal ve lo maw zei? Ziah mah ti ko in nan than, What the David and Goliath tiah a tial. Sailova hi aa chim ning le aa tah ning ahcun nen 5″61/2 ti khin aa tial. Hi hna 2 lak ah Sailova cu hngakchia te a si ko. Hi hna 2 nih sailova cu mual an phoh bak ko. (VANLALSAILO BODY GUARD bak an si ko)\nAn sang taktak si khuaruahhar bak an si ko.\nNgandamnak kong RELCHAP DING\nNu pawl hi pa nak in zawt fahnak tam deuh a ngeikhomi kan sicaah daithan ding kan tha hrimhrim lo. Daithlan lo bak ding, Nauinn cancer hmelchunhnak hi atanglei ah kan vun langhter thanlai. Hi bantuk na um a si ahcun rianrang in I tlangtla colh. Cu lo ahcun na tlai tuk sual laic aah daitlang hrimhrim hlah.\nNauinn cancer hi ttih a nung ngaimi asi ti cu nan hngalh dih cio mi kha asi ko, asi ka te theih i, i thlop ahcun damh khawh mi asi caah hmelchunhnak a langh cangka in daithlang in um balte ttih a nung. Zei bantuk kan um zawn khin dah nau inn cancer kan si ti kan I theihkhawh ning silai ti cu atanglei ning hin an si lai.\nPaw a chong, Thli a tam: A hnu ahcun rawl duh lonak, ei khawh lonak a chuak. Rawl tampi ei lo bu zong ah chikhat teah paw a khim colhmi, paw ah thli aa erh i dam khawh lo phun in aa pum kho tawn. Paw ah thli a tam ruangah tawhrawlh nganmi i hruk hauh tiang a phanh ahcun daithlang loin siibawi sin ah i zohter (check) ding asi.\nPawfah: Nuphung hngalh lio i, paw a fah tuk chih ahcun daithlan awk a tha ve lo, cancer hmelchunhnak asi ve. Tu le tu zunthawh tampi din ruang ah si loin Tu le tu zun chuak bantuk ( zun sip ei bantuk ) in um ahcun nauinn cancer he a pehtlai mi asi ve. Zun i sim khawh lo tiang hna in asi ahcun siibawi sin ah a ran nak in kal colh ding asi.\nUaihnang: zaangzeet ngai in umRian zong tuan theng lo, innchung i um ko bu ah baat, zaangzeet tibantuk i um ahcun daithlan lo ding asi. Ruah lo piin baat tibantuk i um zong hi a tha lo ngaimi asi.TaifahKan tai a tanglei deuh hlingchunh bantuk in a fah ahcun daithlan ding asi lo. A rannak in siibawi sinah kal a tha. Thabat le Uaihnang hi cu minung pakhat nih rian a tuan caan i baat khicu a phung a siko. Nain nifatin zei rian tuahlo bu mah ti na um a si ahcun tha tein naa ralrin a herh.\nEkfer: Ekfer zong hi nauinn cancer aa langhnak hmelchunnak phunkhat asi ve. An hringso tampi ei piak ko bu ah ekfer bantuk in na um ahcun siibawi sin ah kal col hi i check ter colh ah a tha. A cung kan langhter mi vialte hi nu caah cun nauinn cancer ngeihnak hmelchunhnak a langhter duhnak a si. Hi bantuk in cansau nawn ten a um a si ah khan cun daithlan lo tein siibawi te sin ah I piah colh ko. A caan aumlio ah kan daithan suala si ahcun nunnak tiang liamkahwh a si caah ralrin tein um cio hna usih.\n← TBC Nih Mizo Hla “Kan nghak reng che kan Lalber” Timi Hla A Sakmi Cu A Tha Kho Tak Tak (Video Thar)\nTrump Caah Good News Tak Tak. →


Chinpa damlo zualhma rianrang in bawmh a herh – Zion Tlang Media\nChinpa damlo zualhma rianrang in bawmh a herh\nMalaysia ah ralzam dirhmun in a ummi Pu Ling Neig kum 44 cu a kal ( kidney) pahnih ning in lung 7 a um caah a rannak in sizung ah operation tuah hau dirhmun a si. Ampang sizung ah voikhat an kal cang nain operation tuahnak ding tangka an ngeih lo ruang ah sizung in an chuah chung. Sibawi te nih an chimnak ahcun a kal kidney pahnih in operation tuah a herh caah a tlawmbik RM -10,000 hrawng a dih lai tiah an chim. Cu kong he pehtlaih in Malaysia ah mizaw zualhma harsatnak a tong mi a bawmtu a simi Chin Youth Organizatin Malaysia ( CYOM ) sinah bawmhnak a rak kan hal. CYOM nih kut cung ah ngeih mi kan ngeih lo caah Malaysia ah a ummi kan Chin miphun hna le vawlei cung ramkip ah a ummi kan Chin miphun hna sinah bawmh kan rak hal piak.\nCOVID -19 ruang ah Malaysia cu March 18,2020 khan cozah nih thla thum chung ti awk lockdown an tuah i riantuan lo harsa tuk cio kan si hna. Cu lio ah hi bantuk damlonak zualhma sizung ah operation a van i tuah ding a si caah hin lungrethei taktak in chungkhar an um lio a si. Pu Ling Neig hi operation tuah zau lo ahcun a nunnak caah tih nung dir hmun a si cang. A tu ahhin a zun a zung kho lo. Tangka ngeih lo ruangah inn ah zohkhenh in ihkhun chung ah nganfah a tuar. Malaysia ah a ummi kan miphun hna le vawlei cung ah a ummi kan miphun hna nih dawtnak le zangfahnak he nan rak bawmh cionak lai zangfah kan in nawl hna. Pu Ling Neig hi kum 2010 ah khan Malaysia a rak phan. Nupi le fa pathum a ngei mi a si i a nupi le fale pathum cu an khua Laitlang ah an um. Kanpetlet Longdong khuami an si.\nPu Ling Neig bawmh a duh tu nih a tang lei CYO Malaysia upa sinah pehtlaihnak tuah khawh a si. President: Pu Tial Thang ( 0169838147 ) Secretary: Sang Ceu Lian ( 01124272191 ) Ngunkeng: Hanah Sui: ( 01161811950 ) Media & Info: Andrew Tum Tling ( 0105697881) Chin Youth Organization Malaysia Facebook page zong ah cakuat in chawnh khawh kan si. Bank zong in tangka kuat khawk kan si i Westren Union bank zong in tangka kuat khawh kan si. CYOM upa dang sin zong in pehtlaihnak tuah khawh a si. Malaysia ah a ummi kan miphun hna le vawlei cung ramkip ah a ummi kan miphun hna kan unau a simi Pu Ling Neig a nunnak chanchuah nak ding caah na ti khawh tawk tein na kut rak samh ve ding in Bawi Khrih min in zangfah kan in nawl hna. Chin Youth Organization Malaysia ( CYOM ) Zangfah tein rak share ve.\nPrevious Post:Actress Phway Phway: Daw Aungsan Suhkyi In Thazaang Ka La Than\nNext Post:Lungthli Tum Samaria Mitha Nan Ti Maw Cu


US, UK, Australia le Japan thil tuah mi cu China caah mangchia si ko\nPosted in HOME, VAWLEI THAWNGPANG\nadmin September 18, 2021 Leave a Comment on US, UK, Australia le Japan thil tuah mi cu China caah mangchia si ko\nJapan le China nih Senkaku Islands a hohman an um bal lonak, a chungah ziinan le thil dang dang sunglawi tuk mi tampi a um lai tiah zum mi cu heh tiah an nih cuh tawn hna. Japan Defense Minister Nobuo Kishi nih a chim ning ahcun Nga le thil dang sunglawi tuk mi umnak hmunhma, Island hi Japan ta a si caah China nih kata tiin i ruat ti hla seh tiin China cu warning a vun pek\nNobuo Kishi nih, Senkaku Island/China nih Diaoyu Island an ti mi zeihman chim hau loin Japan ram chungah um mi a si caah China nih mah Island chungah le chungah thil zeimawh tuah a tim ahcun ceilak in phomh a si lai tiin China cu ralrin a pek\nUS, Australia le UK nih Nuclear Submarine sernak caah an dirmi alliance thar AUKUS kong an phuan hnuah Japan Defense Minister nih China cu ralrin a vun pek mi a si. Caan tampi a liam cia mi ah, China Navy nih Taiwan le Japan Island cu kan ta tiin an cuh peng hna.\nJapan ni rian a vun tuan tak tak cang i, State of the Art F-35 fighter jets, Aircraft Carried ding mi an buaipi lio a si. Destroyers, Submarines le Missile thar he chia khawh ding in. Japan Defense Minister Kishi nih interview nak ah a chim mi cu,\nChina nih East China Sea maw, Sensaku Islands maw, a zeipoah a kan cuh atim ahcun timcia tein kan um cang. Japanese Coast Guard Vessels kan chia dih cang. Sensaku Islands hi Japan ta a si, a ho ram hman nih an kan cuh pi kho lo mi kan ram chung a si tiin a chim. Cre- RTK\nTrump bia an hal mi cu fiangtein a chim duh lo, Natein thawng nan thei tikah nan i nuam tuk lai a ti →\n← Joe Biden admin cu a buai chin lengmang ve ko. Tu lio thawngpang lar ngai mi


Laos ram ah Khrihfa chungkhar 23 cu anram nawlngeitu nih nan khua chuak taak uh an ti hna – Chin 7 News\nLaos ram ah Khrihfa chungkhar 23 cu anram nawlngeitu nih nan khua chuak taak uh an ti hna\nOctober 31, 2018 admin SERMON 0\nA poi taktak, Zei sualnak dah an tuah hnga ti awk in, Loas ram chaklei ummi khrihfa chungkhar 23 hna cu an khua in thawl an tong. An ram nawl ngeitu nih nan khua chuah taak uh tiah nawl an pek cang hna.\nHi khrihfa chungkhar thawl an tonmi kongah pastor pathum nih an ram cozah nawlngeitu he ton i biaruahnak ngeih an i tim. Pastor te zumhnak cun kan nawl hna lai i an khua ah um nak nawl an hmuh than te ko lai ti si.\nPastor te timhlamhnak cun tulio Loas ram phungthar an ngeihmi ah biaknak cu zalonnak a ngei lai timi a um fawn. Cucaah hi khrihfa thawl tongmi hna zong zalonnak an hmuh lai tha tein chim fiannak kan ngei lai tiah an ti.\nLoas ram ah hin zumtu an tam ngai. Sinain nihin ni tiang zalong te Pathian biaknak nawl an ngei ve lo. A phunphun thawl le namneh an tong hna.\nCucaah zumtu nih thlacam in bawm hna u sih, an khua upa le ramuk bawi hna nih an khua ah thut um nak nawl an pek than hna nak hnga thlacam in tang cio hna u sih.\nPastor te nih nawl ngeitu an ton hna zau lo le cun an ton hna zongah an lung an i let lo si cun an khua an chuah taak hau te lai, Pathian tu nih umpi hna seh.\nRef.Voice of the martyre\nIndonesia vanlawng tlami kongah thawng dik lo thlah lo ding cozah nih media pawl ralrin pek hna


Chin Mino, Hakha, Thantlang Le Falam Mino Pawl Chuak Uh! Chinram Siibawi Pawl Hi Alem Tuk Cang Hna\nPosted By: Chin News December 9, 2020\nHakha mino Thantlang mino Falam mino Tho cang uh,Kan chin ram ii Sii bawi te Nurse tiang ralrin pek ding in lam kan zawh piak uh A bik in သန်ရှင်းရေးtiang an i uah ii chawnh phun an si ti lo,Sii bawi le nurse that lo ruang ah,Mi nun nak pa zei zah dah a liam cang,Sifak mi hna nih Sizung kan panh ah Tinghra ting kul kan dih zei huaha tuah lo ah,Ol ten sizung panh kho nak le Fel ten mizaw zoh kho nak hnga le Ih nak tha thilri tha kan ngeih kho nak hnga Tol kan rel piak cang uh law zoh sawh ding a si ti lo ee kan sizung pi le kan si bawi te hi.\nKa chim mi hi zei hua ha ah nan rel lo ii nan zoh sawh hna rih a si ah cun zoh te uh,Kan chin ram hi zik nawh nak le hrokhrol tangka duh nak in a khat dih te lai ii kan tah len zong ah san a tlai te lai lo. Catialtu: Rs Ly Dawt\nAtanglei ah kan langhter mi ruang ah Hakha, Thantlang le Falam mino hi sawmnak an tuah mi a si.\nHakha Sibawipa A Rian In Chuak Seh!\n“Chinram khualipi Hakha sizung le sibawi, nurse pawl kan dirhmun hi zeitindah nan hmuh cio ning asi hnga”.\n15 Nov,2020 Zarhpini chun ah ka fapa Chin Christian University(CCU) ah BA E kum khatnak kai lio mi vanchiat ah Cycle accident a tong sual,Lungfim loin a um ,Pathian mi hna le hawikom unau hna nih rianrang in Sizung an tlik pi colh 2pm hrawng ah asi.\nA thaizing nikhat ni ,nihnih ni tiang Sibawi sang Ruhlei le Adangdang Sibawi pi nih an zoh lo. CT scan voihnih an thlakter, Ultrasound le X-ray chim lo in Phaisa tu cu ceilakte kan dih manh nithum chung ah.\nA result cu Paraku(ruh sibawi tel in ) te nih an zoh hnuah kan in chimhte hna lai tiah duty sibawi te le nurse te nih an ti hna.\nCawnnithum ni tiang zeihmanh a um lo. Ka fapa zong a lung a fim kho hlei lo. Cucaah Rangoon lei ah rianrang in kalpi ko kan duh ko tiah duty pawl cu chimh an si nain kanmah nawl asi lo an zoh hnuah zeitin dek an ti te lai tiah an ti than, an kan check bal lo tikah vansang in kan um.\nNURSE pakhat (a min cu aherh cun ka chim te lai)nih Sibawipi hi leng hna uh nan len hna lo cun an in zoh hna lai lo Rangoon lei kalpi nan duh asi zong ah chimh a hauh caah TINGKHAT in leng uh tiah a van kan ti. Tingkhat cu kan ngei lo THONG 70 tel in si kho hnga maw tiah ceih cum asi. Len lo awk a that ti lo caah Sibawi pi cu CABAWM te he kan va ton.\nA thaizing ah a check colh. A hnawng ruh ai kaam,a kha ruh a pelh an ti chel,a kiak an ti chel a tha than ko an ti chel,a lungfim lomi le zeidang hi cu kan hngal kho bak lo CT scan le X-ray le Ultrasound zong kan check dih ko an ti.\nKa fapa cu Zarhthum chung um hau lai an ti,Phaisa kawlnak ah hman an kan timh cang caah kan duh ti lo i inn ah tinpi asi.\nRangoon lei panh ding in Hope Blood donation kan chonh hna, Member asi lo mi cu Ting 7, Member asi mi cu Ting6 ti asi tik ah phaisa lei harsat ruang ah kan hlang kho lo.\nBawipa nih a mi hna mualpho in a chia bal lotu asinak le a tlai bal lomi Pathian a sinak cu afa le caah a caante ah bawmtu a run kan thlahpiak Rangoon tiang An ttafar a uu nu he 4Dec,2020 cawnningan ni ah RGN lei kalpi asi.\nRangoon ah an check colh tikah ka fapa te cu a thluak thahri pa 6nak a cat, a kharuh a hliah cang hmunkhat a kiak, hmunkhat a pelh,a hnawng ruh ai merh an ti.\nResult kan vun theih cun kkhatlei kam ah kan i lawm tuk. Ka fapate hi a nunnak hmanh Hakha sizung khan a rak dih ding asi ko nain BAWIPA nih adawt tuk, amah lawng asi lo Bawipa vel kan chungkhar in kan co caah anunnak a humhimpiaktu kan Pathian asi..\nRangoon Sibawite nih zeiruang dah Hakha ah hin operation an tuah lo an ti, an khuaruahhar tuk mah bantuk mizaw emergency in sizung phan ko mi cu an ti. Mizaw damh le mi nunnak chanh hi Hakha sizung nih ai rak tinh mi asi rua lo. Mizaw sin in phaisa kawltu hi an rak i tinhmi asi ko rua hi ta tia khua ka ruat.\nHawidawt hna Ka fapa ca lawng si loin Hakha le Thantlang Sizung le sibawi,Nurse te caah thlazacampiak rih ko hna usih mu.\nA khongdeng sualtu zong Bawipa min in kan ngaihthiam khawh. Police le PK nih sizung tiang an ra, case kan in serpiak hna lai an ti ,Kan dam hi biapi si ko sehlaw Bawipa nih ka fapa damnak pe ko seh, kan ngaihthiam ko lai kanmah nih cun case kan ser lai lo tiah kan ti hna.. Caan rauh hlan ah ka fapa te A thluak thahri,a kha ruh opration tuah ding asi caah thlacam nak he kan bawm rih cio ko uh law…\n____ John F Thawng______


Johan Thawngṭha nih hin Jesuh cu zungzal in a ummi Bia, Pathian Bia a si tiin a chim i “cu bia cu minung ah a cang i kan lakah khua a sa” a ti. A cauk nih a chim bantuk hin, hi Thawngṭha cu, Jesuh cu kamh ciami Khamhtu, Pathian Fapa a si kha mi nih an zumh khawh nakhnga le amah an zumhnak thawngin nunnak an hmuh khawh nakhnga caah, ṭial a si.\nBiahmaiṭhi ah Jesuh cu Pathian Bia a si ti kha a langhter hnuah, Jesuh cu Pathian Fapa a si i kamh ciami Khamhtu a sinak kha khuaruahhar a tuahmi nih an langhter tiin a ṭial. Cun cu khuaruahhar nih an langhtermi cu bia in an sullam kha a fianter hna. Cun mi a cheu nih Jesuh bia an zumh i a zultu ah an i can i a cheu nih an zumh duh lo i an dohnak kong kha kan hmuh fawn. Dal 13 in 17 tiangah hin Jesuh le a zultu pawl hna an i hawikomhnak kong, an tlaih zan thil umtuning kong le vailamtahnak a in lainak kong i hnangamnak bia a chimhmi hna kong kha kan hmuh. Cu hnuah cun Jesuh an tlaihnak kong, bia an ceihnak kong, an thahnak kong, a thawhṭhannak kong le a zultu hna sin i a langhnak kong kha kan hmuh hna.\nDal 8.1-11 chung i a sual minu kong aa ṭialmi hi bereket chungah chiah a si, zeicahtiah kut in ṭialmi ca a cheu chungah hi kong hi a um lo. Asinain a cheu chungah cun a um ve ko.\nJohan nih hin Khrih thawngin zungzal nunnak hmuhmi, atu in aa thawkmi nunnak, Jesuh cu lam le biatak le nunnak a si tiin a cohlangmi hna nih an hmuhmi nunnak kha biapi ngaingai in a hler. Cun Johan chimning le hawi dang bia chimning an i dannak cu Johan nih cun nifate kan hmuh kan tonmi thil hme tete chung i thlarau biatak a hmuh khawh hi a si, tahchunhnak ah ti hei ti tehna, changreu hei ti tehna, ceunak hei ti tehna, tuu le tuukhal hei ti tehna, mitsur ruang le thei hei ti tehna hi an si.\n1. Biahmaiṭhi 1.1-13\n2. Tipil petu Johan le Jesuh Zultu hna 1.19-51\n3. Jesuh mizapi sin rianṭuannak 2.1—11.57\n4. Zarh hmanung bik 12.1—19.42\nA. Jesuh zihmui thuh 12.1-11\nB. Sunparnak in Jerusalem ah a lut 12.12-19\nC. Grik mi nih ton an duh 12.30-36\nD. Judah mi nih an zum duh lo 12.37-50\nE. Thlahnak bia 13.1—17.36\nF. Rawinak le tlaihnak 18.1-12\nG. Biaceihnak 18.13—19.15\nH. Vailamtahnak le vuinak 19.16-42\nṬialtu tinhmi 20.30-31\n1Vawlei hi ser a rak si hlanah Bia cu a rak um cang; cu Bia cu Pathian sinah a rak um i cu Bia cu Pathian a si. 2A hramthawk tein Bia cu Pathian he cun an um ṭi. 3Pathian nih zeizong vialte hi cu Bia thawng cun a ser hna i Bia thawng loin sermi zeihmanh an um lo. 4Bia cu nunnak hram a si i cu nunnak nih cun minung kha ceunak a pek hna. 5Ceunak cu mui lakah khan a ceu i muihnak nih khan zeitikhmanh ah a hmit bal lo.\n6Pathian nih a lamkaltu Johan kha a run thlah i *1:6: Mat 3:1; Mar 1:4; Luk 3:1-2 7Johan nih cun mi kha ceunak kong cu a chimh hna. Mi vialte nih cu kong cu an theih i an zumh nakhnga annih chimh awk i a rat cu a si. 8Amah cu ceunak cu a si lo, ceunak kong chim i a rami tu kha a si. 9Ceunak taktak cu vawlei cungah a ra i mi vialte a ceuhtu ceunak kha a si.\n16A liam in a liammi a vel chung cun thluachuahnak kha pakhat hnu pakhat a kan pek lengmang. 17Pathian nih Phungbia cu Moses thawng khan a kan pek, sihmanhsehlaw vel le biatak cu Jesuh Khrih thawng khan a ra. 18Ahohmanh nih Pathian cu an hmu bal lo; sihmanhsehlaw Pathian Fapa bel nih Pathian cu mi kha a hngalhter hna. Cu Fapa cu Pathian Fapa ngeihchun, a Pa ṭang chung i aa pommi kha a si.\n21Cun annih nih cun, “Ahodah na si kun? Elijah tah na si maw?” tiah an hal. Johan nih cun, “Ka si lo,” tiah a leh hna. Annih nih, “Profet cu tah na si maw?” an ti. Anih nih, “Ka si lo,” tiah a ti hna. *1:21: Deu 18:15, 18; Mal 4:5\ntiah a ti hna. *1:23: Isa 40:3\n24An thlahmi hna lak i aa tel vemi Farasi mi hna nih khan, 25“Nangmah cu Messiah zong na si lo, Elijah zong na si lo, profet zong cu na si fawn ṭung lo ahcun, zeicahdah tipilnak kha na pek len kun hna?” an ti. 26Johan nih cun, “Kei nih cun ti in tipilnak kan pek hna, sihmanhsehlaw nan lakah hin nan hngalh lomi, 27ka hnu in a ra dingmi cu a um ko. Kei hoi hna cu a kedan hri phoihtu hmanh ah kaa tlak lo,” tiah a leh hna. 28Hitihin bia an i halnak hmun cu Jordan tiva nichuahlei kam i a ummi Bethani khua, Johan nih tipil a pek hnanak ah khan a si.\n32Cun Johan nih cun, “Vancung in Thlarau cu ṭhuro bantukin a rung ṭum i a cung i aa fut kha ka hmuh. 33Amah cu ka rak hngal ṭhiamṭhiam lo, sihmanhsehlaw ti in tipilnak va pe hna tiah a ka thlahtu nih khan, ‘Mi pakhatkhat cungah Thiang Thlarau kha a rung ṭum i aa fut kha na hmuh tikah, cu pa cu Thiang thlarau in tipilnak a petu hna ding cu a si ti kha na hngalh lai,’ a ka ti. 34Cucu keimah hrimhrim nih ka hmuh i tehte ka khaan. Amah hi Pathian Fapa cu a si ko,” tiah a ti.\n35A thaizing ah Jesuh cu aa chawk i cu lioah cun Johan le a zultu pahnih nih an dirnak khan an hmuh ṭhan. 36Johan nih cun a hei zoh i, “Pathian Tuufa khi zohhmanh u,” tiah a ti. 37Cu bia a chim cu a zultu pahnih nih khan an theih i Jesuh cu an zulh. 38Jesuh cu a hnulei ah a hun i mer i an zulh kha a hmuh hna tikah, “Zeidah nan kawl?” tiah a hal hna. Annih nih, “Rabbi, khuazei ah dah na um?” tiah an leh. (Rabbi a sullam cu cawnpiaktu saya tinak a si).\nJesuh nih cun a rak zoh i, “Nangmah cu Johan Fapa Simon nasi. Na min cu Sefas a si cang lai,” tiah a ti. (Sefas ti cu Peter ti he khan aa khat i a sullam cu “lungpi” tinak a si).\n43A thaizing cu Jesuh cu Galilee ram kal kha aa tim. Filip kha a hei hmuhpah i, “Ka zul,” tiah a ti. 44(Filip cu Andru le Peter bantukin Bethsaida khuami kha a si ve). 45Filip nih cun Nathanael kha a va hmuh i, “Phungbia cauk chungah a kong Moses nih a ṭialmi pa, profet hna zong nih a kong an ṭialmi pa kha kan hmuh cang. Amah cu Josef fapa Jesuh, Nazareth khuami kha a si,” tiah a ti.\n46Nathanael nih cun a rak i thawh i, “Nazareth khua cun thil ṭha zeital a chuak kho hnga maw?” tiah a ti.\n50Jesuh nih cun, “Theipi kung tang i na um lio kha kan hmuh, ka ti caah cun maw na zumh? Hi nakin a ngan deuh ngaingaimi thil na hmuh len hna lai,” tiah a ti. 51Cun annih cu a thawh hna i, “Hi biatak hi kan chimh hna: Van kha aa hun i Pathian vancungmi hna cu Mi Fapa cung i an ṭum le an kai kha nan hmuh lai,” tiah a ti. *1:51: Gen 28:12


BENJAMIN NETANYAHU A UMNAK INN HMAI AN AU HNAWH CANG – The Chinlung Post\nBENJAMIN NETANYAHU A UMNAK INN HMAI AN AU HNAWH CANG\nIsrael Prime Minister Benjamin Netanyahu cu a rian in chuahseh tiah mipi nih an au hnawh cang. Israel PM cu a rian in chuah dingah minung tampi hna nih Jerusalem a umnak inn hmai ah an au hnawh. Mipi nih an timi cu zawtnak tlangrai kongah na rianttuan ning hi ahman lo tiah kan hnu zarh zongah duhlonak an rak langhter tthan.\nTutan ah duhlonak alanghtermi hna nih an timi cu kan ram caah a ttha lo taktak mi cu zawtnak tlangrai siloin ziknawh eihmuar hi a si. Cucaah Israel PM benjamin Netanyahu hi arian in chuak seh, i din seh tiah an langhter. Benjamin Netanyahu cu ziknawh eihmuarnak atuah tiah case pathum an rak tuahpiak cang.\nAliamcia May thla ah khan akonglam rak ceih asi i, tuthla thaizing kip July 19 ah hin Jerusalem District biacaihzung ah pehzulh a si tthan lai. Benjamin Netanyahu hi case a ngei mi a si ko. Asinain Israel ram phung ahcun Benjamin hi apalh bak tiah biachahnak an tuah hlan chungah cun rian dinh a ngah lo.\nCuruang ah Prime Minister Benjamin Netanyahu konglam caihkhan hi caan saunawn arauh lai caah a rian cun a chuak colh dingmi asi lo i, pehzulh in attuan rih ko lai tiah an langhter. Israel ah hin tulio zawtnak hi akarh chin lengmang i, rampi sipuazi zong a hnursuan ngai cang ti asi.\nCun rian ngei lo zong hi 20% renglo a si cang tiah an chim. Israel ramchung ah coronavirus zawtnak angeimi hi minung thong 41 le zahnih an phan cang i, zawtnak in a nunnak aliammi hi minung 368 an si cang tiah an langhter chih.\nRelchih:US President Donald Trump nih tuzarh nithum ni ah Order a chuahmi. Cu order a chuah mi cu Hong Kong he chaw leh chawhrawlnak ttinak an tuahmi vialte a ngol dih. Hi thil atuahnak a ruang cu Tuluk cungah alungtlin caah asi tiah an chim.Culawng siloin US President Donald Trump nih Tuluk official chawleh thalnak siseh bank lei ah US nih abawmhmi hna zong phihkharnak tuah ding in timhlamhnak zong an tuah.\nUS nih Hong Kong he chawleh thalnak a ngolnak a ruang cu atanglei bangin an langhter.Tuluk nih Hong Kong caah national security law ahman ruangah a si. Hi phunglam tuahmi hi Hong Kong mipi zalonnak hrawhhralnak asi tiah US President Donald Trump nih a chim.\nCun US nih Hong Kong caah thilttha or bawmhchanhnak a tuahmi vialte zong phunglam tuahmi nih a hrawh tiah tiah a chim chih.Tuluk nih Hong Kong caah phunglam a sermi National Security Law ruangah hin Hong Kong mipi zeimzaw zat hna nih an ram hi an chuah tak ngaingai te lai tiah US President Donald Trump nih a zumhning zong a chim chih.\nUS CU TULUK NIH THEIHTER NAK A TUAH KO CANG HIH\nCHINRAM TLANGPAR LE KHUAPI KIP AH PURA AN SAK DIH


July 10 ah CDM caah phaisa a bawmtu Palik Daw Win Thi le A Hawi Le Pa 5 An Tlaih hna i, pakhat cu an thah>>>>>. – Onlinenungak\nJuly 10 ah CDM caah phaisa a bawmtu Palik Daw Win Thi le A Hawi Le Pa 5 An Tlaih hna i, pakhat cu an thah>>>>>.\nBy chin tawi on July 12, 2021\nRalhrangbu Nih CDM Traffic Palek 1 An Thah, Palek 5 An Tlaih Hna\nMandalay, Chan Aye Tha San traffic palek in CDM a lut mi Ye-tat-ta Khant Ko Ko Maung cu July 10 ah khan ralhrangbu nih an kah/thah. CDM a lut mi palek 5 an tlaih hna tiah Khit Thit Media nih a tial.\nYe-tat-ta Khant Ko Ko Maung hi July 10 ah CDM a tuahnak Pateinkyi peng Kyikung khua ah ralhrangbu nih meithal in an kah mi a si.CDM a lut ve mi a hawipa duh-ye-tat-ciat Phoe Pyit cu hliam a pu, Ye-tat-ta Kyaw Min Thet cu an tlaih.\nThawngthanhnak nih a chim ningah July 10 ah CDM caah phaisa a bawmtu Daw Win Thi cu Mandalay Aung Myay Tha Si ah ralhrangbu nih an tlaih hnuin Mandalay tongchei, U Khanthi phungki inn ah CDM a tuah mi Ye-duh-tat-ciat Ye Linn, Ye-tat-ta Ngi Ngi Min Thet, Ye-tat-ta Win Naing Ko Ko hna tlaih an si.\nThawngdang.Pago,In Ta Kaw pengah hrambunhmi ralhrangbu No. 1 hriamnam zohkhenhnak (ခဲယမ္းမီးေက်ာက္တပ္) tat-yin cu an tat-yin ningin covid-19 zawtnak an ngei tiah theih a si.\nJuly 4 ah tat-yin chung tlangval pawl umnak sawng ah rallokap pakhat a thi in an hmuh hnuah covid-19 zohfelnak an tuah tikah ralbawi le an chungkhar hna telin an tat-yin ning tlukin zawtnak an ngei mi hi theih a si.\nZawtnak a ngei mi ah Siibawi pawl zong an i tel tiah theih a si i, atu ah an tat-yin ningin lockdown tuah an si. Lenglei siibawi pawl he a thlithup in an i zohkhenh lio pi a si tiah Delta News Agency nih a tial. June thla thawk covid-19 thawh voithumnak nih ralhrangbu tat-yin, tat-phoih chung zongah zawtnak tampi a karh ngai tiah theih a si.


A Fiangput Ko Hih! Zeitluk Hmanh In Buai Seh President Cu Amah Si Ko Lai – Chin World News Evening\nUS Thimnak hi abuaituk cu asi lo. Zeiti paoh in buai hmanhsehlaw Joe Biden hi atling thiamthiam ko lai. Tutan US buainak cu kumdang nain mipi thinlung ah avun buai ngaingai. Zapi nih kan dirpi mi Donald Trump zong adirhmun attha lo, Trump thatnak thawngpang vun langhter tikah amah adirkamhtu hna nih cun fak ngaiin aa kan soisel tawn.\nKanmah Chinmi hna nih biaknak hoih in US thimnak kan cuanh lio ah midang nih cun ramkheel mit in a cuanmi tampi hna nih cun Conservative le Liberalist hna i hruainak asi tiah an chim. Remnak le daihnak aduhmi hna le tukdohnak chuah zong apoi ah a chia lomi pawl hna an i zuamcawhnak asi tiah an ti. Ruahning atam, pom ning atam an ti bangin Muslim pawl nih cun anmah dirkamhtu le dirkamh lotu thimnak Ramdang kip in mipem hna caah cun anmah zalonnak a duhmi hna le akhamtu thimnak tiah an ti ko lai.\nVawlei cung chawleh chawhrawlnak atuahmi hna zong nih an lam aphittu le akauhtertu thimnak tiah an ti ve ko lai. Asinain Joe Biden le aparty hna nih khuakhan lairelnak la hmanh hna sehlaw aliamcia caan i atuahmi party thiamthiam kha an si ko lai. US Party pahnih hna nih hin Foreign Policy le Economic scheme kalpi dingah phunglam attha taktak mi an ngei veve.\nAnmah le duh paoh in cawlcangh angah lonak dingah phunghrampi a um ko. Party pahnih hna hi an duhmi lam an zawh zongah US rampi hi vawlei cungah atthawngmi le i hruaining atthatuk mi a si i, Pathian tthawnnak aa bochanmi an si ko. Thimnak ah tawlreltu Election Agency hna hi ramkheel lei ah pehtlaihnak angei lomi bak an si hna. Zawtnak ruangah cutin in vote peknak a um i, hi nih hin vote rel caan hi asauter hrimhrim mi asi.\nHi hna pawl hi thimnak nicaan ah a um lomi ralkap le ca cawngmi hna caah tuahpiak mi an si tiah an chim. Vote thlak ning hi thatein chinchiah dih an si hna i, ca in thatein an chiah dih. Aharh asi ahcun Electoral college MP or Congress man hna nih President an thim hlan ah hin an relta dih lai. Hi thil hi tuanliopin an rak tuah cangmi asi. Palh sualmi maw asiloah pakhatkhat thil aum tikah\nsersiamnak caah timi asi.\nAtu ah hin result aa thlau lomi, tlawmpal in teinak a um zongah vote kip hi thatein an chinchiah dih i, cucu thatein ca in an chiah. Cucu aharh ahcun zohtthan dingmi asi. Thimnak a himnak dingah hin abiapi taktak cu, thimnak tuah hlan ah thatein an zoh hmasa i, state kip nih vote an thlaknak thilri attha bak tihi dottletnak an tuah dih hnu ah an cohlangmi asi. Donald Trump lei nih complaint an tuahmi hi zeihmanh tehte an hmuhmi a um rih lo.\nThimnak kongah hin state le Federal Supreme court ah thatein caihkhan tawn asi i, atu tiangah tehte fiang aum lo caah case zong cohlan lo asi. Thimnak kongah a cang lomi thil acang tiah zumh atlak lomi le biadik asi lomi biatak bantuk in an chimmi hi a um tawn ko. Cucaah US thimnak hi a him ko i, thimnak abuaipi mi hna hi zumh an thlak tuk ko. Credit: Tluanga\nTeinak Hmutu Trump Caah Hawi Le Hna Kan Kut Voithum In Beng Usih


Hakha Khuachung Ah Pi Iang Nak (Bawi Cin Thang Nu) Atlau - DUHNUNG PAR\nMitlau kong bawmhhalnak. Thantlang Peng Khuabung khuami, Hakha Khuahelnak lam ah a um mi Pi Iang Nak@Bawi Cin Thang Nu (kum 58 hrawng) cu nihin October 16, chun 12:00 PM hrawng ah a leennak in atu tiang a rak tin/lawi ti lo.\nAmah hi thinlung lei a dam tuk lo mi a si. Nan inn pawng, khualak le nan duum chung tibantuk ah nan hmuhsual ahcun Phone: 09456571672 ah nan kan pehtlaih naklai zaangfah kan in nawl hna. The Hakha Times\nMizoram I Aa Dormi Ngakchia 1735 Hna Cu Sianginn An Kai Kho Cang\nMyanmar ram buai ruangah Chin ramkulh in Mizoram lei ah a rak zammi ngakchia 1735 hna cu Mizoram state chung hmunkip sianginn ah cawnnak an peh kho cang, tiah School Education Department Director James Lalrinchhana nih a chim.\nEducation Department Director chimning ah cun ralzam siangngakchia umzat hi zarh fatin aa thleng peng, a ruang cu cheukhat an umnak an thial, cheukhat a rak lut tharmi zong an um. Atu tiang ah cun Champhai District chung sianginn kip ah ralzam siangngakchia min aa pemi an tam cem i, an dihlak in 579 an si. A changtu ah Lawngtlai district a si i, siangngakchia 539 an si ve, Hnahthial district ah siangngakchia 327 an um ve. Mah leng ah hin district dangdang zong ah tlawmpal cio an um fawn.\nSchool Education Department Director James Lalrinchhana nih cun District kip ah Education Department hna nih ralzam siangngakchia hna cu an zohfel peng hna i anmah kum le thiamnak he aa tlak in cawnnak an peh khawh nakhnga tawlrel piak an si. Mizoram i siangngakchia hna bantukin zohkhenh ve an si. Cauk, uniform, midday meal (chuncaw) tiang in an hmuh dih ve. An lak ah hin mizo holh a thiammi zong tampi an um i, mizo holh thiam lomi hna ca zongah an theihthiam khawh dingin cawnnak kalpi a si, tiah a chim.\nMizoram Minister le MLA nih Refugees Camp An Va Zoh: Power & Electricity Minister Pu R. Lalzirliana le MLA Zothantluanga nih nizan October 15 ah khan Sihhmui Refugees Relief Camp an va zoh i an herhmi zeimawzat an pek pah hna.\nMinister R. Lalzirliana nih cun Mizoram i ralzam a rak lutmi hna cu Mizoram mipi nih an si khawh tawk in an rak zohkhenh ve hna i, a herhning in tuanvo lak zong an timh pengnak kong a chim. “Kan unau nan si bantukin Mizoram mipi nih kan in zohkhenh hna, ralzam hna zong nih democracy nan duh ruang i nan intuarnak hi a sawhsawh a si lai lo” tiah Minister R. Lalzirliana nih cun a chim. Ralzam in Mizoram ah aa dormi hna cu anmah umnak khuatlang hruaitu hna nawl ngaih ding le Khualtlang sermi phungphai tete upat dingin a sawm hna.\nAizawl DC Dr. Lalhriatzuali Ralte nih cun refugees camp a um kan theih hnu in anmah herhhaimi tete zong tuaktan piak an si. Ralzam kong tawlrel dingin Officer hna zong rian khinh an si. Covid zawtnak a karh tuk rih ca ah ralring tein cawlcangh a hau i, ralzam hna zong nih covid zawtnak he pehtlai in phunglam kan sermi tete an zulh ve a herh, tiah a chim.\nMinister R. Lalzirliana nih hin amah pumpak phaisa in solar home lighting pali a cawkpiak hna i, MLA Zothantluanga zong nih facang, mehhang le chiti lengah DC nih phaisa tlawmpal a pek hna tiah theih a si.\nAfghanistan Bomb Puak Ah Minung 47 An Thi Cang: Oct 15, nizan zanlei sang ah khan Afghanistan, Khandahar District muslim biakinn ngan bik Bibi Fatima Mosque ah bomb a puak. Bomb a puah hnu in atu thawng kan tial tiang ah minung 47 leng an thi cang i midang 50 hrawng nih hliam an tuar, hi bomb puahnak hi ISIS-K nih kanmah tuahmi a si tiah an chim.\nHi bomb a puahnak hmun hi Shia Muslim hna nih an pathian an biaknak hmun nganbik a si. Afghan cozah in biachimnak nawl a ngeimi Sayed Khosi nih amah Twitter ah, Kandahar District i an unau Shia hna mosque ah bomb puahnak ruang i mi tampi an nunnak a liam thawng an theih cu an ngaihchiat tuknak kong, a tial.\nBomb a puahnak hmun ah hin Taliban special forces hna zong an va phan colh i, thil a canning konglam chekhhlainak an tuah colh. Bomb hi hmun thum ah a puak i, pakhat hi mosque luhnak pawng ah a si, pahnihnak cu a mosque chung ah, a pathumnak cu mosque pin deuh ah a si. Hi ka mosque ah hin minung 500 hrawng an pathian sin thla an cam lio a si.\nHi bomb puahnak kongah hin Islamic State in Khorasan Province (ISIS-K) hna nih anmah tuahmi an sinak kong cu bomb a puah hnu tlawmpal ah an chim colh. ISIS-K thiamthiam nih zarh hmasa deuh ah khan Kunduz Province ah bomb an rak puah cang i, minung zeimawzat an thih leng ah minung 100 leng hliamhma an pu tiah Al Jazeera nih a tial.\nTotal Users : 297143\nTotal views : 2236665


Kalay-Hakha lam nylon kattayar an phah kho rih lo | The Chin Express\nKalay-Hakha lam nylon kattayar an phah kho rih lo\nChin state chaklei i motor lam biapi bik a simi Kalay-Falam-Hakha chawhlehnak lam cu atu tiang nylon kattayar an phah kho rih lo.\nKalay-Hakha lam nylon kattayar phah ding cu World Bank nih 2023 tiang hngah dingin a kan ti tthan caah atu bantuk in a rauhnak hi a si tiah Chin state Vuanci choh Salai Lian Luai nih a chim.\nChin state Vuanci choh Salai Lian Luai nih “Kattayar phah cu zeitik indah an thok te lai ti cu chim khawh si rih lo. World Bank nih 2023 tiang hngah dingin a kan chimh. Nain, mah tiang cu rau lo dingin ca kan kuat hna. Anmah lei nih atu tiang ca a kan let rih lo. Ram pumpi cozah he i ceih dingmi a si” tiah a chim.\n2016 ahkhan Kalay-Falam-Hakha lam kattayar phahnak caah World Bank nih $60 million leng cawih dingin rampi cozah he hnatlaknak an rak ngei.\n“Zei ruang ahdah mahtluk hin an rauh ti cu ka hngal lo. Kan ingpuang cang. World Bank nih Kalay-Hakha lam cu kanmah nih nylon kattayar kan phah lai, nanmah cu phah hlah uh a kan ti. Nan phah ahcun kan in phahpiak ti hna lai lo an ti.”\n“Phah lo cun kan um i atu tiang a phah bal hlei lo. Hmasa te ah khatin rak kan chim hlah sehlaw, kanmah budget tein kum 4 chung ahhin kan phah lai i atu ahcun kan lim khawh cang hnga” tiah Salai Lian Luai nih a chim.\n“Wolrd Bank nih lam phah piak dingin a ka chimh ruangah lam phahnak state budget cu Chin state thlanglei i lam pawl sernak caah kan hman.”\n“Chin state thlanglei cu a tthangcho ngai cang. Ramdang in a rung kan tlawngmi Chinmi nih lam kong ah nan um sawhsawh tiin a kan mawhchiat peng. World Bank nih le nanmah tein nan i phah ahcun kan in phahpiak ti hna lai lo an ti fawn” tiah Salai Lian Luai nih a chimchap. – Chin World


Pu Zo Bawi Report Atuah Tuhi MP Ni Sui Lian A Si, Pu Zo Bawi A Thanh Mi Khua Nih Tlun In Hmanh An On Ti Lo – Chin 11 News\nPu Zo Bawi Report Atuah Tuhi MP Ni Sui Lian A Si, Pu Zo Bawi A Thanh Mi Khua Nih Tlun In Hmanh An On Ti Lo\nPosted By: Chin News September 6, 2020\nKei hi NLD a uar bakmi ka si, nain Laitlang NLD minung ka uar lomi an tampi ve. Thildik tanh zungzal aa timmi ka si caah NLD candidate an tuanbia tlawmpal ka hun langhter.\n1. C. Za Cung(Pyithu Hluttaw candidate)\nPu Zacung hi Thantlang peng NLD chairman a si. Tender bawhmi company a ngeimi a si ve. Mara ram Fartlang le Lailen kar lam a cawh i a cawhmi lampi hi Laitlang lampi vialte lakah a chia bik cazin ah aa tel lai.\nA cawhmi lampi a chiahru tuk ruang ah cozah lei zohfeltu an ra i Pu Za Cung nih zuu a dangh hna, zuu an rit hnu ah lampi zohfel ti loin an kir tiah khuami sin in thawng ka theih.\n2. MP Ni Sui Lian (Pyine Hluttaw candidate)\nAnih hi Leitak vs Hmawngtlang buainak kong ah Leitak(amah khua) lei in biatak tein a ttangmi a si. Hmawngtlang khuami nih cun a tih bak in an tih. Pu Zobawi report a tuahtu lakah aa tel ve caah Pu Zobawi a tanhmi khuate ah cun tlun inn hmanh onh an timh ti lo tiah ka theih.\nCun, cozah nih Khuabung oo-suh caah siizung an pek hna, a lai bikmi le khua ngan bik Khuabung B ah siizung chiah ding a si nain MP Ni Sui Lian nih a vapa Pabawm a khua Hlamphei(khua hme deuh) ah a chiah diam ko.\nKeimah ruahnak: A dingfel lomi le a eihmuarmi minung nih zei party candidate an si zong ah kan ram an thleng kho lo, an hrawh lehlam. Kan miphun aiawhtu MP kan thim tikah party min lawng zoh loin an minung tuanbia zong zoh chih hram u sih.